In die algemeen is geallieerdes mense of groepe mense wat saamstaan in 'n alliansie. Die term Geallieerdes word normaalweg gebruik om die lande wat teen die Sentrale Moondhede geveg het in die Eerste Wêreldoorlog, en teen die Spilmoondhede (Engels: Axis Powers) in die Tweede Wêreldoorlog, te beskryf. Hoofartikel: Geallieerdes van die Eerste Wêreldoorlog. Frankryk Verenigde Koninkryk Rusland (tot 1917) Italië (vanaf 23 Mei 1915) Verenigde State (vanaf 6 April 1917) Hoofartikel: Geallieerdes van die Tweede Wêreldoorlog. China Frankryk (ná 1940) Verenigde Koninkryk Sowjet-Unie Verenigde State (vanaf 7 Desember 1941)


Bulbine retinens is 'n plant wat inheems aan die Oos-Kaap is. REDLIST Sanbi Plants of the World Online


Die Gregoriaanse kalender, wat tans regoor die Westerse wêreld gebruik word, is 'n wysiging van die Juliaanse kalender. Dit is die eerste keer voorgestel deur die Napelse dokter Aloysius Lilius, en is op 24 Februarie 1582 deurgevoer deur pous Gregorius XIII (hierdie dokument is gedateer 1581 aangesien die kalenderjaar in daardie tyd in Maart begin het). Die Gregoriaanse kalender is ontwerp omdat die gemiddelde jaar in die Juliaanse kalender effe te lank was, wat veroorsaak het dat die dag-en-nag-ewening geleidelik vroeër in die kalenderjaar geskuif het. Die Gregoriaanse kalender verbeter die Juliaanse benadering deur 3 Juliaanse skrikkeldae elke 400 jaar oor te slaan, wat 'n gemiddelde jaar met 365,2425 sonnedae gee. Die kalender sal 'n fout van 1 dag elke 3 000 jaar lewer, wat 'n aansienlike verbetering op die Juliaanse fout van 1 dag elke 138 jaar is. Oor hierdie lang tydperke is dit te verwagte dat wisselinge in die Aarde se wentelbaan en onvoorspelbare rotasie dit onwaarskynlik maak dat enige langtermyn-akkuraatheid deur 'n skrikkeldag-reël bereik sal word. Die gemiddelde jaar is 365,2425 dae = 52,1775 weke = 8 765,82 uur = 525 949,2 minute = 31 556 952 sekondes.


Wolfgang Amadeus Mozart (* 27 Januarie 1756 - † 5 Desember 1791) was 'n beroemde en invloedryke komponis van die Klassieke tydperk. Mozart is op 27 Januarie 1756 gebore aan Leopold Mozart (1719-1787) en Anna Maria, née Pertl (1720-1778) te 9 Getreidegasse in die Prinsaartsbisdom Salzburg, toe 'n Staat van die Heilige Romeinse Ryk, vandag deel van Oostenryk. Mozart was die jongste van sewe kinders, van wie vyf vroeg dood is. Sy ouer suster was Maria Anna Mozart (1751-1829) en haar bynaam was Nannerl. Hy is die dag na sy geboorte gedoop en die dooprekord bevat die Latynse weergawe van sy naam, Johannes Chrysostomus Wolfgangus Theophilus Mozart (vernoem na sy ouma aan sy ma se kant en na die heilige van die dag van sy geboorte, Johannes Chrysostomus). Sy pa het later 'Wolfgangus' verkort na 'Wolfgang' en het ook 'Theophilus' vertaal na 'Amadeus' (liefde vir God) en het die 'Johannes Chrysostomus' weggelaat. Mozart het self daarvan gehou om klein veranderinge aan sy naam, veral sy tweede naam, te maak.


Dielheim is 'n gemeente in die Ryn-Neckar-Omgewing (Rhein-Neckar-Kreis), wat in die staat Baden-Württemberg geleë is. Die Gemeente bestaan uit vyf dorpe: Dielheim, Horrenberg, Balzfeld, Unterhof en Oberhof. Dielheim lê aan die westelike rand van Kraichgau en aan die rand van die bo-Ryn-gebied. Die Leimbach stroom wat ontstaan in Balzfeld vloei deur die kern van Dielheim, Horrenberg en Balzfeld van oos na wes. Die naaste groot stede is Wiesloch (4km), Heidelberg (20km) en Sinsheim (15km). (de) Bevölkerungsentwicklung in den Gemeinden Baden-Württembergs 2010 Geargiveer 1 Mei 2013 op Wayback Machine Amptelike Webwerf van Dielheim Hierdie artikel is ’n saadjie. Voel vry om Wikipedia te help deur dit uit te brei.


Halloween is 'n fees wat sy oorsprong na bewering in die Keltiese Samhain het – tradisionele feesvieringe wat in Ierland se historiese ooste teen die einde van die somer gehou is. Die fees was gelyktyding 'n oesviering wat die einde van die kalenderjaar en die begin van die wintertyd gemarkeer het. Op hierdie dag, so is beweer, is die wêreld van die lewendes en oorledenes net deur 'n dun sluier van mekaar geskei sodat spoke en demone maklik tussen die twee wêrelde kon beweeg. Die fees word tans gewoonlik op 31 Oktober, die tradisionele Allerheilige-aand, gevier. Deesdae het die Halloween-fees orals in die Westerse wêreld tot 'n mindere of meerdere mate gewild geraak, al is dit net as deel en afgietsel van die Amerikaanse popkultuur ingevoer. Die huidige feesviering het sy oorsprong veral in die Verenigde State en Kanada, waar kinders kostuums aantrek en van huis tot huis trek om vir lekkers te vra. Ierse, Skotse en ander immigrante het die tradisie van Halloween saamgeneem na Noord-Amerika.


Die Adirondack-gebergte is 'n bergreeks in die noordooste van die VSA-deelstaat New York, suid van die Sint-Laurensrivier. Alhoewel hulle deur die geograwe dikwels by die Appalagge-berge gereken word, maak hulle - vanuit 'n geologiese standpunt gesien - deel uit van die Laurentides-berge van Kanada. Die Adirondacks word in die ooste deur die Champlainmeer en Georgemeer begrens, wat hulle ook van die Groen Berge in Vermont skei. In die suide word hulle begrens deur die Mohawkvallei en in die weste deur die Tug Hill-plato en die Blackrivier. 'n Groot gedeelte van die Adirondack-bergreeks lê in die Adirondack State Park, 'n natuurreservaat met 'n oppervlakte van 24 000 vierkante kilometer. Die park spog met 'n besondere bosreservaat van 9 300 vierkante kilometer, duisende riviere, spruite en mere, waarvan Lake Placid die mees bekende is. Dit lê digby die dorpie Lake Placid, wat reeds twee keer as gasheer van die Olimpiese Winterspele opgetree het. In teenstelling met die Appalagge vorm die Adirondack-berge geen verbonde reeks nie, maar bestaan eerder uit talle bergspitse, wat geïsoleer of in groepe sonder enige skynbare orde verrys.


Ponties (Ποντιακά of Ρωμαίικα/Romeyika, Grieks: Ποντιακή διάλεκτος, Turks: Pontus lehçesi) is 'n Griekse taal, wat deel uitmaak van die Attiese groep van Griekse tale. Ponties is oorspronklik in die Griekse kolonies van die Swart See-gebied gepraat, die naam is afgelei van die streek Pontus (Noord-Turkye). Die huidige taal is deur Turks, Persies en ander Kaukasiese tale beïnvloed, en na meer as tweeduisend jaar se afsonderlike ontwikkeling het Ponties ver van die amptelike taal van Griekeland wegbeweeg. Ponties is die taal van die Grieke uit die noordelike Klein-Asië (Anatolië). Die grootste Ponties-Griekse gemeenskappe is: meer as 1 miljoen in Griekeland, meer as 500 000 in die Russiese Federasie en ander lande van die Gemeenskap van Onafhanklike State (GOS), waarvan 120 000 in Oekraïne, 11 000 in Oesbekistan, 2 000 in Armenië, 25 000 in Kazachstan, en meer as 4 000 in Turkye (waarvan die meeste moslems is). Oorsese sprekers sluit 80 000 in die Verenigde State, 20 000 in Kanada en 56 000 in Australië.


Naamvalle dui op die vorme wat 'n selfstandige naamwoord kan aanneem om 'n funksie binne 'n sin te verrig. Naamvalle het ontstaan deur die samesmelting van 'n woordstam met meestal 'n verbindingsklinker en 'n agtervoegsel. Daar was verskillende stelsels van uitgange (verbuigings of deklinasies) afhanklik van die stam en sy verbindingsklinker en die geslag en die getal van die woord. Indo-Europees het manlik, vroulik en onsydig as geslagte en enkelvoud, tweevoud en meervoud als getalle. Die vroulike geslag is egter 'n wat later ontwikkeling. Die oudste Indo-Europese tale wat ons ken, soos Hetities het net lewend – nie-lewend onderskei. Die uitgange is nie net aan die selfstandige naamwoorde gelas nie maar ook aan telwoorde, voornaamwoorde en byvoeglike naamwoorde. Die Indo-Europese taal het agt naamvalle geken. Die tale wat afstam van Indo-Europees het begin om hulle naamvalle te verloor; party tale is egter meer konserwatief as ander. Afrikaans het byvoorbeeld die stelsel amper heeltemal verloor, maar Tsjeggies het nog sewe naamvalle. Die konserwatiefste takke van Indo-Europees is die Slawiese en veral die Baltiese tale.


Sergei Joeliwitsj Witte (Russies: Сергей Юльевич Витте) (29 Junie 1849 in Tbilisi; 13 Maart 1915 in Sint Petersburg) was 'n invloedryke staatsman in tsaristiese Rusland. Sergei Witte se familie was van Duitse oorsprong. Hulle het hulle in die Baltiese streek gevestig toe dit nog deel was van die Sweedse Ryk (voor Pieter I). Hy is in 1849 gebore in Tbilisi (Georgië) en studeer in wiskunde aan die Noworossijsk-universiteit (tans bekend as die Odessa-staatsuniversiteit) in Odessa, waar hy in 1870 sy studies voltooi. Ná 'n loopbaan as suksesvolle administrateur van die Suidwes-Russiese Spoorweë word hy in 1889 in die Russiese regering opgeneem as leier van die Departement vir Spoorwegaangeleenthede. In 1893 word hy benoem as Minister van Finansies. Witte bevorder kragdadig die industrialisasie van Rusland en is een van eerste mense wat hom beywer vir die bou van die Trans-Siberiese spoorlyn. Hy stabiliseer die Russiese roebel, wat in 1897 gekoppel word aan die goudstandaard. Danksy die verantwoordelike finansiële beleid van Witte en die feit dat die roebel 'n stabiele geldeenheid was, kon die Russiese regering by buitelandse banke op gunstige terme lenings bekom vir die bou van spoorlyne.


Los Angeles (Engels: [lɒs ˈændʒələs], luister (hulp·inligting); Spaans: [los ˈaŋxeles] "die Engele") is 'n groot, uitgestrekte metropool aan die weskus van die Verenigde State en die administratiewe setel van die Los Angeles-distrik (Los Angeles County) in Suid-Kalifornië. Die stad is in 1781 deur die Spaanse kaptein Rivera y Moncada onder die naam El Pueblo de Nuestra Señora Reina de los Ángeles de la Porciúncula ("Stad van Onse Dame, Koningin van die Engele van die Porciúncularivier" – die nedersetting se presiese naam kan deur geskiedkundiges tans nie bepaal word nie) met elf Spaanse gesinne (altesaam 44 siele) langs die Los Angeles-rivier gestig, maar dit is eers op 4 April 1850 – vyf maande voordat Kalifornië amptelik tot die Unie toegelaat is – as 'n munisipaliteit geïnkorporeer. Los Angeles is by verre die grootste stedelike nedersetting in Kalifornië, en sedert 1990, toe dit die tradisionele Second City Chicago verbygesteek het, op een na die grootste metropool in die Verenigde State, met 'n inwonertal wat in 2015 vir die eerste keer in sy geskiedenis die vier-miljoenkerf verbygesteek het.


Retoromaans is 'n Romaanse taalgroep wat 'n aantal tale uit Switserland en Noordoos-Italië met altesaam sowat een miljoen sprekers insluit: Friulaans, soos gepraat in die Italiaanse provinsie Friuli-Venezia Giulia Ladinies, soos gepraat in die Alpynse Dolomiete-gebergte in Italië Romansch, soos gepraat in die kanton Groubunderland (Retoromaans: Grischun), Switserland Sien ook Retiese taal 'n onverwante taal wat in antieke tye in die gebied gepraat is waar Retoromaans nou gepraat word. (en) "Ethnologue: Languages of the World, Seventeenth edition, Rhaetian". Ethnologue. Besoek op 1 April 2018. (en) "Rhaetian dialects". Encyclopædia Britannica. Besoek op 1 April 2018. Retoromaanse televisienuus van SF1 / RTR[dooie skakel]


Die reg is al die reëls in 'n samelewing wat deur bevoegde owerhede neergelê is om die gedrag van en verhouding tussen regsubjekte te reguleer deur middel van strawwe wat daarop gemik is om afwykende gedrag en versteurde verhoudings reg te stel. Daar bestaan verskille in die benadering tot regspleging in die Engelse wêreld en dié van kontinentale Europa. Die kontinentale reg is hoofsaaklik gebaseer op gekodifiseerde reg, wat beteken dat die grootste deel van die reg vasgelê is in die wet ("Statutêre reg/Geskrewe reg"). Die regter word hier tradisioneel gesien as die persoon wat die teks van die wet interpreteer en toepas, maar self maak hy geen regsreëls nie. Dit staan in teenstelling met die Engelse reg waar die regspraak ook bydra tot die skep van regspresedente en sodoende bydra tot die regstelsel – 'n stelsel wat bekend staan as die "gemenereg"-stelsel. Reg is die formele kodifisering van gebruike wat aanvaarding as die afdwingbare norm in 'n samelewing bereik het. Hierdie aanvaarding word in die moderne samelewing versnel deur die bestaan van wetgewende liggame wat hul ten doel stel om die wette toe te pas.


Orgasme is die toppunt van seksuele opwinding. Dit word gekarakteriseer deur sterk plesiergevoelens, en deur 'n reeks onwillekeurige sametrekkings van die geslagsdeelspiere. Dit word meestal vergesel deur 'n merkbare fisiologiese reaksie, byvoorbeeld soos ejakulasie, en die produksie van semen (in die man), bloos, of spierspasmas. Beide die man en die vrou ervaar orgasme, maar die reaksie is verskillend en geslagspesifiek. Orgasme is die derde van vier fases in die menslike seksuele reaksiesiklus. Laasgenoemde word huidig aanvaar as die model vir die fisiologie agter seksuele stimulasie. Orgasme is die rede waarom die meeste mense van seks hou, alhoewel daar 'n beduidende minderheid is wat seks vir ander redes verkies. Alhoewel die meganika van die manlike orgasme in soogdiere vergelykbaar is, is dit onbekend of ander dierspesies orgasme op dieselfde manier ervaar as die mens. As gevolg hiervan, verwys die res van die artikel slegs na orgasme soos deur die mens beleef. (Daar is tans wel getuienis dat die primate orgasme op dieselfde manier mag ervaar.) Orgasme is die afsluiting van die plato-fase van die seksuele reaksiesiklus in beide mans en vroue.


Malaria, afgelei van mala aria (Italiaans: "slegte lug"), of moeraskoors is 'n parasitiese siekte wat ongeveer 350-500 miljoen mense elke jaar aantas en nagenoeg 1,3 miljoen sterftes tot gevolg het. Die siekte word hoofsaaklik in die trope aangetref. Ongeveer 85% van hierdie sterftes vind in Sub-Sahara Afrika plaas. Die WGO het in April 2016 bekendgemaak dat Europa die eerste gebied van die wêreld is wat in 2015 malariavry geword het. In 1995 was daar nog 90 712 gevalle in hierdie gebied. Malaria is 'n tropiese siekte wat in 90 lande voorkom,wat veroorsak word deur 'n groep eensellige, parasitiese protista wat leef op rooibloedliggampies van reptiele en soogdiere. Daar word vier malaria spesieswat op die mens parasiteer geind nl. Plasmodium falciparum, P. vivax, P. malariae, en P. ovale Waarvan P. falciparum die gevaarlikste asook die algemeenste in Afrika is, en verantwoordelik is vir 90% van alle sterftes aan malaria in Afrika, volgens die Wêreldgesondheidsorganisasie. Malaria word oorgedra deur die wyfie van die Anopheles ssp. muskiet wat as vektor optree.


Die maatskappy Comotor SA (Frans: Compagnie Européenne de Construction de Moteurs Automobiles) is in April 1967 deur NSU en Citroën in Luxemburg opgerig nadat die maatskappye in 1964 die Genève-gebaseerde gesamentlike dogtermaatskappy Comobil gestig het om 'n passasiersvoertuig met 'n wankelejin te ontwikkel. Comotor se doelwit was om wankelenjins te vervaardig. In 1969 koop Comotor 850 000 m² grond in Altforweiler in Saarland, Duitsland om 'n fabriek te bou. Comotor vervaardig die wankelenjin vir die Citroën M35 prototipe in 1969. Dit lei tot die ontwikkeling van die tweerotorenjin vir die Citroën GS Birotor wat in Maart 1974 bekendgestel word. 'n Comotorenjin baie soortgelyk aan dié in die Birotor is gebruik in die Van Veen OCR 1000 motorfiets wat in klein getalle in die laat-70's verkoop is. In 1972 eindig NSU se verbintenis met Comotor toe Volkswagen, wat NSU intussen oorgeneem het, uit die samewerking onttrek. Die luukse DeLorean Giugiaro-ontwerpte motor sou van uit die staanspoor met 'n Citroën Comotor Wankelenjin toegerus gewees het. Brandstofverbruik-oorwegings lei egter tot eksperimente met verskeie ander enjins en op die ou einde word die Frans vervaardigde Douvrin PRV (Peugeot - Renault - Volvo) brandstofinspuiting V6 gebruik.


Gholf is 'n Afrikaanse woord wat kan verwys na: Gholf, die balspel Gholf, die sewende letter in die NAVO-spelalfabet


Gedeon Josua (Deon) Rossouw is gebore in Vredendal. Hy het teologie en filosofie aan die Universiteit van Stellenbosch studeer en het in 1989 sy doktorsgraad in filosofie behaal. Sedert 1986 het hy filosofie aan die Randse Afrikaanse Universiteit doseer waar hy later ook as departementshoof aangestel is. Hy was van 2004–2010 hoof van die departement filosofie aan die Universiteit van Pretoria. Rossouw is 'n vooraanstaande kenner op die gebied van sake-etiek en het al verskeie boeke en meer as sestig artikels oor etiek en filosofiese dinkvaardighede gepubliseer. Hy was stigterspresident van die Besigheidsetieknetwerk van Afrika (BEN-Afrika). Hy dien op die uitvoerende komitee van die Internasionale vereniging vir besigheid, ekonomie en etiek asook die redaksie van die Tydskrif vir Sake-etiek. Hy is besoekende professor in Sake-etiek en Korporatiewe Regering aan die New Castle Besigheidskool en was tydens 2000 gasnavorser aan die 'Judge' Besigheidskool van die Universiteit van Cambridge in die Verenigde Koninkryk. Hy is getroud met Anys (Anista van Greunen) en het drie kinders. DINK vaardig : Inleiding tot Filosofiese Vaardighede (red) (1992)


München (Duits: [ˈmʏnçən] luister (hulp·inligting), Beiers: Minga [ˈmɪŋ(ː)ɐ], Latyn: Monacum, byvoeglike naamwoord: monacensis) aan die Isarrivier is die hoofstad van die Duitse deelstaat Vrystaat Beiere. Met 'n bevolking van 1,48 miljoen en 'n oppervlakte van meer as 310 km² is München die grootste stedelike nedersetting in dié deelstaat volgens sy inwonertal en sy oppervlakte, asook die derde grootste stad in Duitsland ná Berlyn en Hamburg en die dertiende grootste stedelike nedersetting in die Europese Unie. Vanweë sy kleiner oppervlakte in vergelyking met ander Duitse metropole word München deur 'n relatief hoë bevolkingsdigtheid gekenmerk. Die sogenaamde Metropolregion München, wat naas München se metropolitaanse gebied ook stede soos Augsburg, Ingolstadt, Landshut, Rosenheim, Kaufbeuren en omliggende landelike distrikte insluit, het 'n oppervlakte van 27 700 vierkante kilometer en 'n bevolking van sowat ses miljoen. Die stad is 'n kulturele sentrum met universiteite, talle historiese geboue en meer as 12 000 ondernemings in die media- en rolprentbedryf.


Aswan is 'n stad in die suide van Egipte, op die oosoewer van die Nylrivier. Dit is in een van die droogste streke ter wêreld geleë en het bekend geword nadat die tweede Aswandam in die Nylrivier in die 1960's daar gebou is. Aswan het sowat 290 000 inwoners. Hierdie artikel is ’n saadjie. Voel vry om Wikipedia te help deur dit uit te brei.


'n Logiese hek voer logiese bewerkings uit op een of meer logiese toevoere en lewer 'n enkele logiese afvoer. Die logika wat gewoonlik uitgevoer word is Boolse logika en word algemeen aangetref in digitale stroombane. Logiese hekke word hoofsaaklik elektronies met behulp van diodes of transistors aanmekaargesit, maar kan ook gebou word met relês, hidroliese, optiese of selfs meganiese elemente. 'n Boolse logiese toevoer of afvoer kan altyd slegs een van twee toestande aanneem. Hierdie logiese toestande kan 'n verskeidenheid name hê insluitende: aan / af, hoog (H) / laag (L), een (1) / nul (0), waar (W) / Vals (V), positief (+) / negatief (-), positief / grond, oop stroom/ geslote stroom, potensiaalverskil / geen verskil. Om konsekwent te wees word die name 1 en 0 hieronder gebruik. 'n Logiese hek neem een of meer logiese-toestand toevoere en lewer 'n enkele logiese-toestand afvoer. Omdat die afvoer ook 'n logiese toestand is, kan die afvoer van een logiese hek verbind word aan die toevoer van ander (een of meer) logiese hekke.


Mieliestronk, of Dugeot se Mieliestronk soos dit ook bekend staan, is 'n Afrikaanse webwerf wat ten doel het om kinders met hul skooltake te help. Op Mieliestronk word inligting oor spesifieke onderwerpe op 'n ensiklopediese maar informele wyse aangebied. Mieliestronk poog egter ook om mense te help wat hul algemene kennis wil opskerp. Die webwerf bestaan sedert 2001 en is vroeër deurlopend uitgebrei, maar dit word reeds verskeie jare lank nie meer aangevul of bygewerk nie. Mieliestronk se materiaal was in een stadium ook te koop en het in verskeie pakkette voorgekom. In Desember 2011 is 'n kontrak beklink waarkragtens Mieliestronk deur die Naspers-filiaal Media24: Weeklikse Tydskrifte by die oorspronklike webmeester, G. (Ollie) Olwagen, oorgeneem is. Olwagen, wat 'n senior tydskrifjoernalis was tot met sy aftrede rondom die eeuwisseling, het die webwerf omstreeks 2001 begin en dit deur die jare op eie houtjie met weinig hulp opgebou tot waar dit mettertyd in skooltyd tot 44 000 klikke per dag ontvang het (tot 153 000 sogenaamde unieke besoeke per maand).


Vir die militêre vleuel van die ANC, sien Umkhonto we Sizwe (afgekort MK). MK (voorheen MK89 of Kanaal 89) was 'n Suid-Afrikaanse musiekkanaal op Multichoice se satellietdiens DStv. Die kanaal het meestal gefokus op Afrikaanse programme en musiek, maar het ook 'n verskeidenheid van internasionale en Engelse musiek gespeel. Die kanaal het middel 2005 die lig gesien, en die naam is afkomstig vanaf die woorde Musiek Kanaal en die kanaal se destydse nommer op DStv, 89. Daar is mettertyd meer en meer na MK89 kanaal as net "MK" verwys, weens die moontlikheid dat Multichoice dalk die kanaalnommer kon verander in die toekoms, soos wat dit gereeld met sy ander kanale gedoen het, en dat MK89 dan sy identiteit sou kon behou. Op 1 Oktober 2007 is MK vanaf kanaal 89 na kanaal 324 verskuif. Teen die einde van Julie 2013 het DStv die kanaal gekanselleer en het besluit om dit te skuif na die klankpakket weens 'n gebrek aan kykers. MK handhaaf steeds 'n aktiewe aanlynteenwoordigheid op hul YouTube kanaal, Facebook blad en webwerf.


Die Ystervarkpunt-vuurtoring is 'n vuurtoring by Ystervarkpunt, ongeveer 80 km suidwes van Mosselbaai tussen Gouritsmond en Stilbaai in die Wes-Kaap. Die huidige toring is 'n 22 meter hoë, ronde betontoring wat in rooi en wit spiraalbande geverf is, met 'n fokale vlak van 50 meter. Dit lewer 'n wit flits elke 10 sekondes. Die eerste toring was 'n 24 meter hoë aluminium-tralietoring met 'n galery en lantern wat in 1964 opgerig is. Die tralietoring was swart geverf met horisontale geel strepe. Die huidige betontoring het dit in 2006 vervang. The Lighthouse Directory Geargiveer 9 Oktober 2018 op Wayback Machine, Lighthouses of South Africa, besoek op 24 Desember 2006 The Lighthouse Directory Geargiveer 9 Oktober 2018 op Wayback Machine, Lighthouses of South Africa, besoek op 6 Julie 2012 Koördinate: 34°23′26″S 21°43′5″O / 34.39056°S 21.71806°O / -34.39056; 21.71806 Hierdie artikel is ’n saadjie. Voel vry om Wikipedia te help deur dit uit te brei.


Die Limousin dialek (Limousin: Lemosin) is 'n Oksitaanse dialek wat deur ongeveer 400 000 mense in die deel van die Suide van Frankryk in die région Limousin gepraat of verstaan word. Die vroegste Oksitaanse dokumente is in dié dialek geskryf vernaamlik die Boecis, wat in ongeveer 1000 n.C. geskryf is. Limousin word hoofsaaklik deur landelike mense ouer as 50 gebruik. Alle sprekers praat Frans as eerste of tweede taal. As gevolg van die taalbeleid van die Franse regering, wat slegs Frans as amptelike taal erken, word dit nie deur die regeing erken nie en is die taal moontlik besig om te verdwyn. Die Limousin dialek was tot die 16de eeu die amptelike taal van die gebied en het die oorheersende mondelingse taal gebly tot aan die begin van die 20ste eeu toe Frans begin het om die oorhand te kry. Spore van die Oksitaanse dialek van Limousin bly behoue in baie familie- en plekname. Verder kan dit waargeneem word in die woordbou en gesegdes en die aksent van Franse sprekers van Limousin. 'n Taalherlewingsbeweging rondom die Felibrige en die Institut d'Estudis Occitans is aktief in Limousin en ander dele van Oksitanië.


Xu Jinglei (Chinees: 徐静蕾; Pinyin: xú jìnglěi) of Jane Xu (gebore 16 April 1974 in Beijing) is 'n bekende aktrise, sangeres en filmregisseur in China. Xu studeer van 1993 tot 1997 aan die Instituut vir Uitvoerendekunste van die Beijing Rolprentakademie. Gedurende haar tyd aan die akademie speel sy in ondersteunende rolle in televisiedramas en rolprente. Na sy gegradueer het, het sy hoofrolle in verskeie televisiereekse en rolprente gespeel en het 'n bekende en gewilde aktrise in China geword. Xu Jinglei maak ook naam as filmregiseur in die 2002 rolprent My Father and I. Xu regiseer nog 'n rolprent A Letter from an Unknown Woman in 2004. In Augustus 2006, haal haar webjoernaal die meeste inkomende skakels van alle webjoernale op die internet, volgens Technorati. Xu Jinglei het haar eerste album as sangeres in Junie 2006 vrygestel. As filmregisseur en aktrise: A Letter from an Unknown Woman (Chinees: 一个陌生女人的来信; Pinyin: Yī Gè Mò Shēng Nǚ Rén De Lái Xìn) (2004) My Father and I (Chinees: 我和爸爸; Pinyin: Wǒ Hé Bà Bà) (2002) Dreams May Come


Valère Vautmans (Wellen, 3 September 1943 - Sint-Truiden, 17 Maart 2007) was 'n Vlaamse liberale politikus. Hy was 'n lid van die politieke party VLD. Vautmans was vir jare die kabinetshoof van verskeie ministers van liberale huise. In 1991 het hy self tot die politiek toegetree en van 1991 tot 1995 dien hy in die Kamer van Verteenwoordigers vir die PVV (Partij voor Vrijheid en Vooruitgang). Van 1995 tot 1999 was hy senator vir die VLD (Vlaamse Liberalen en Democraten) in die senaat. Daar was hy die voorsitter van die kommissie vir buitelandse aangeleenthede. In 1994 is hy tot die stadsraad van Sint-Truiden verkies waar hy die bestuurder geword het. In 2000 het hy afgetree en is hy benoem tot die administrateur-generaal van die Coördinatie Waterwegen Vlaanderen. Verder was hy regeringskommissaris by VITO, 'n onafhanklike ondersoekorganisasie gemoeid met energie, leefruimte en materiale. Hy is ook benoem tot die voorsitter van die NV Waterwegen en Zeekanaal. Valère Vautmans is op die ouderdom van 63 oorlede na 'n siekbed.


Roomys is 'n bevrore nagereg, wat van water of vloeibare suiwelprodukte, soos melk en room, suiker en 'n verskeidenheid geursels, soos byvoorbeeld vrugte, vanielje en kakao, gemaak word. Roomys bevat soms ook eiergeel. Die mengsel word geklop of geroer, terwyl dit bevries word, om die vorming van yskristalle te verhoed en 'n romerige massa te verkry. Alhoewel die term roomys soms gebruik word om na 'n verskeidenheid bevrore nageregte en snoeperye te verwys, is dit in die noue sin van die woord slegs van toepassing op produkte wat 'n hoë persentasie van melkvet bevat. Bevrore vla, jogurt, sorbet en ander soortgelyke produkte word dikwels ook roomys genoem. Die gebruik van die terme word in baie lande deur die owerhede beheer volgens die hoeveelheid van spesifieke bestanddele. Roomys word in die algemeen as 'n bevrore produk verkoop of bedien. Dit word ook in geregte gebruik, waar die koue van die roomys met ander bestanddele kontrasteer, soos bv. in die geval van warm nageregte of selfs in "gebraaide" roomys. Wikimedia Commons het meer media in die kategorie Roomys.


Hierdie artikel handel oor die antieke Romeinse gewes in Italia. Vir die huidige Italiaanse gewes, sien Umbrië. Umbria was 'n gewes in die antieke Italië (Latyn: Italia), wat na sy bewoners, die proto-Italiese volk van die Umbri (Umbriërs) bewoon is. Dit was onder die amptelike Latynse naam Regio VI Umbria ook een van die veertien geweste, waarin Augustus Italia onderverdeel het. Die Umbri het oorspronklik 'n groter gebied bewoon, wat tot by die Porivier in die noorde gestrek het, maar is in die loop van die geskiedenis deur die Etruskers na hulle latere kleiner tuisland in die Appenyne-bergreeks teruggedring. In die tydperk van die 4de tot 2de eeu v.C. het die Umbri geleidelik onder Romeinse heerskappy gekom. Die huidige Italiaanse Umbria kom net gedeeltelik met die antieke gewes ooreen, wat van Narni in die suide in noordoostelike rigting tot by die omgewing van Ravenna aan die Adriatiese kus gestrek en dus ook 'n groot deel van Sentraal-Italië ingesluit het, wat tans by die Marche behoort.


Holstein Kiel is 'n Duitse sokkerklub uit Kiel in Sleeswyk-Holstein en is in 1900 gestig as 1. Kieler Fussball Verein. Die klub se grootste prestasie was toe dit in 1912 Duitsland se nasionale kampioen geword het deur Karlsruher FV in die eindstryd te verslaan. Na die Eerste Wêreldoorlog het die klub met FC Holstein saamgesmelt en sy huidige naam aangeneem. In die jare 20 van die vorige eeu het die klub verskeie kere die uitspeelwedstryde om die nasionale titel gehaal, maar is altyd vroeg uitgeskakel. In 1930 het die klub weer die eindstryd gehaal, maar teen Hertha BSC Berlyn verloor. Tydens die Derde Ryk is 16 eerste klasse ingevoer en Kiel is ingedeel by die Gauliga Nordmark. In 1942 is die Gauliga Nordmark opgedeel in die Gauliga Hamburg en die Gauliga Sleeswyk-Holstein. Sterk klubs soos Hamburger SV was dus nie meer in Kiel se kompetisie nie en die klub kon maklik die uitspeelwedstryde haal. In 1943 haal die klub die halfeindstryd, maar word deur die uiteindelike kampioen Dresdner SC uitgeskakel. Na die Tweede Wêreldoorlog was die gloriejare van die klub verby.


Die Son is 'n Afrikaanstalige Suid-Afrikaanse poniekoerant gerig op die wit en bruin werkersklas. Die Son is een van die snelgroeiendste koerante in Suid-Afrika en sy sirkulasie het reeds dié van Die Burger verbygesteek. In die Wes-Kaap verskyn dit as 'n dagblad, elders is dit 'n weekblad. Hulle hoofkantoor is in Kaapstad, en die uitgewer is Naspers. Die daaglikse sirkulasie van die dagblad in die Wes-Kaap was 97 135 in 2008 en 91 735 in die tweede kwartaal van 2013. "'n Verkenning van taalvariasie in die Afrikaanse poniekoerante Son en Sondag" (Akademiese artikel). LitNet. Geargiveer vanaf die oorspronklike op 29 November 2017. Besoek op 20 Mei 2017. Son se statistiek[dooie skakel] Rapport Lys van Suid-Afrikaanse dagblaaie Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Nuwerus is 'n dorpie in die noorde van die Wes-Kaap, net noord van die Knersvlakte aan die nasionale pad tussen Kaapstad en Windhoek geleë, sowat 14 km suid van Bitterfontein langs die N7 nasionale pad. Die naam kom uit die dae toe pos nog per kar en perde vervoer is en dit die halfweg-halt tussen Vanrhynsdorp en Garies was. Die eienaar van die plaas was destyds ene mnr. E. Schreuder. Die dorpie, Bitterfontein en omliggende plase was altyd deel van die NG gemeente Vanrhynsdorp, maar in 1920 besluit die Ring van Clanwilliam om tot die stigting van die gemeente Nuwerus oor te gaan. Die afstigting van die gemeente, met 'n deursnee van meer as 160 km, het op 5 Februarie 1921 plaas gevind. Die eerste predikant was ds. J.C.G. Burger. 'n Saaltjie het as kerkgebou gedien tot die kerkgebou op 10 Oktober 1936 voltooi is. Die argitek was Gerard Moerdijk, wat onder meer ook die Voortrekkermonument ontwerp het. Ongeveer 27 jaar ná die stigting van die gemeente het die kerkraad 'n sendingwerkkring binne die grense van die moedergemeente gestig.


Die Universiteit van Pretoria (algemeen na verwys as UP, Tuks, of Tukkies) is 'n multikampus openbare navorsingsuniversiteit in Pretoria, die administratiewe hoofstad van Suid-Afrika. Die universiteit het in 1908 ontstaan as die Pretoriakampus van die Johannesburg-gebaseerde Transvaalse Universiteitskollege (waarvan die naam Tukkies afgelei is) en het gegroei uit die oorspronklike 32 studente in 'n enkele laat-Victoriaanse huis tot ongeveer 39 000 in 2010. Die universiteit het in 1930 selfstandig geword toe die Privaatwet op die Universiteit van Pretoria (Wet no. 13 van 1930) die universiteit tot 'n onafhanklike universiteit verklaar het, met Tielman Roos as eerste kanselier (tot 1932). Sedert 1997 het die Universiteit meer navorsingsuitsette elke jaar as enige ander instelling van hoëronderwys in Suid-Afrika geproduseer, soos gemeet deur die Departement van Onderwys se akkreditasiemaatstaf. In 2008 het die universiteit 15,8% van alle meesters- en doktorsgrade in Suid-Afrika toegeken, die hoogste persentasie in Suid-Afrika. In die 1980s het die universiteit sowat 13 000 studente gehad, maar in 2005 was daar reeds 38 499 inwonende studente aan die universiteit geregistreer, teenoor 28 093 in 2000.


Gdansk (Gdańsk (hulp·inligting), Pools: Gdańsk, Duits: Danzig, Kasjoebies: Gduńsk, Latyn: Gedanum of Dantiscum) is 'n hawe- en voormalige Hansestad in Noord-Pole met 461 935 inwoners (in 2014). Dit is wes van die Weichselrivier se monding in die geskiedkundige gewes Pomerelle geleë en dien sedert die administratiewe hervorming van 1999 as hoofstad van die Woiwodskap Pommere. Gdansk vorm saam met Gdynia (Duits: Gdingen) en Sopot (Zoppot) 'n metropolitaanse gebied met 'n bevolking van meer as 'n miljoen mense wat as "Driestad" (Trójmiasto) bekend staan. Die groei van Danzig het saamgeval met die ontsluiting van Oos- en Noord-Europa deur Christelike sendelinge, Duitse en Nederlandse kooplui, ambagslui en boere teen die begin van die 13de eeu. Omstreeks 1600 het Danzig sy bloeitydperk as lid van die magtige Hanseverbond beleef. In 1793 is Danzig by Pruise ingelyf en het ná die Eerste Wêreldoorlog volgens die bepalings van die Verdrag van Versailles 'n "Vrye Stad" onder beskerming van die Volkerebond geword.


Die Brocken in die Duitse deelstaat Sakse-Anhalt is op 'n hoogte van 1 141 meter bo seevlak die hoogste bergpiek van die Harz-bergreeks tussen die Weser- en Elberiviere in Noord-Duitsland. Die berg lê in die Nasionale Harzpark, en groot dele van die berg is tot natuurbewaringsgebied verklaar. Alhoewel die berg se hoogte nie vergelykbaar met Alpynse bergspitse is nie, word hy nogtans deur 'n mikroklimaat gekenmerk, wat goed met dié van bergspitse van meer as 2 000 meter vergelyk. Die Brocken is tussen September en Mei met sneeu bedek, en dit word jaarliks op sowat 300 dae deur newel verhul. Die gemiddelde jaarlikse temperatuur is net 2,9 °C. Die Brocken het altyd 'n belangrike rol in volksverhale en legendes gespeel en word verbind met hekse en duiwels. Die Duitse digter Johann Wolfgang von Goethe het hierdie motiewe vir sy werk Faust gebruik, waarin hy na die bergspits verwys. Die sogenaamde "Brockenspook" is 'n bekende fenomeen op die mistige berg, waar bergklimmers donker skadu's teen die newel werp en spookagtige optiese effekte skep.


Die Slag van die Twee Riviere (aan die Britte bekend as die Battle of Modder River) het op die 28ste November 1899 tydens die Tweede Vryheidsoorlog by die sameloop van die Modder- en Rietriviere plaasgevind naby die N12 nasionale pad. Generaal de la Rey het na die veldslae te Graspan en Belmont waargeneem dat die ou Boerestrategie om koppe in te neem nie meer 'n volhoubare strategie was nie aangesien die koppies nie net binne bereik was van die Britse kanonne nie maar ook uitstekende teikens vir die artillerie was. Verder het die styl hellings van die koppe ook goeie dekking aan die aanvalsmag verleen as hulle eers die voet van die kop bereik het. Hy het besef dat gelyke grond veel beter skuiling kon bied en ook 'n meer doeltreffender skootveld aan die moderne gewere besorg het. Generaal de la Rey het ook anders as die gewone gebruik om 'n rivier as hindernis te gebruik, sy burgers aan die suidekant, sowat 50 tot 'n 100 meter van die rivierwal af laat ingrawe. Generaal de la Rey se Transvalers saam met sowat 'n 1200 burgers onder bevel van Generaal Piet Cronjé het die Boeremagte op ongeveer 3500 tot 4000 te staan gebring.


Prieska is 'n Noord-Kaapse dorp op die suidelike oewer van die Oranjerivier, sowat 130 km noordwes van Britstown en 75 km suidoos van Marydale. Dit het omstreeks 1878 as dorpie begin ontwikkel rondom die plek waar boere getrek het wanneer die panne ná reën vol was. Dit is deur 'n dorpsbestuursraad geadministreer vanaf 1882 en het in 1892 munisipale status verwerf. Die naam, wat vroeër Priskab was, is afkomstig van die inheemse Korana-taal en beteken "plek van die verdwaalde ooi". Dit was die toneel van gevegte tydens die Tweede Vryheidsoorlog. Die bevolking was in 1978 sowat 9 000, waarvan sowat 2 000 wit was. Die bevolking volgens die 2011-sensus was 14 247. Vir hoofartikel, sien NG gemeente Prieska Die gemeente Prieska is in 1878 afgestig van die moedergemeente, Victoria-Wes. Reeds op die vergadering van die Ring van Beaufort-Wes in 1874 is tot die afstigting van die gemeente besluit. Eers ná 'n tweede vergadering van die "Commissie voor de vermeerdering van Gemeenten", en wel op 11 Maart 1878, het die stigting 'n voldonge feit geword.


Die Klein Karoo is 'n landstreek in die suide van die provinsie Wes-Kaap waar vroeër op grootskaal met volstruise geboer is. Die gebied strek min of meer van die Langeberg tot die Swartberg. Die Langeberg en die Outenikwaberge vorm die suidgrens van die gebied, die Swartberg die noordgrens. Die hoofdorp is Oudtshoorn. Ander dorpe/nedersettings in die omgewing sluit in: Ladismith, Calitzdorp, De Rust, asook bekende sendingstasies soos Zoar, Amaliënstein, Barrydale en Dysselsdorp. Uniondale is verste punt oos van die gebied. Die area word hoofsaaklik deur die Gouritsrivier, via sy sytak die Olifantsrivier, gedreineer. Daar is vyf inselberge in die streek: Anysberg, Warmwaterberg, Touwsberg, Rooiberg, Gamkaberg, Kammanassieberge en Antoniesberg Toegang tot die Klein-Karoo geskied via verskeie passe en poorte: Attakwaskloofpas Meiringspoort Montagupas Outeniquapas Robinsonpas Seweweekspoort Swartbergpas Lys van streeksname in Suid-Afrika Klein Karoo Nasionale Kunstefees, die steek se kunsfees. Klein Karoo, rolprent wat hier geskiet is. Hierdie artikel is ’n saadjie. Voel vry om Wikipedia te help deur dit uit te brei.


Victor I was die veertiende pous van die Rooms-Katolieke Kerk. Pous Victor I is waarskynlik in Afrika gebore van Berberafkoms, maar Hieronimus van Stridon beweer dat hy 'n Romein was. Hy word getel as een van die drie pouse uit Afrika. Hy is in Rome oorlede in 197 of 201. In 186 of 189 volg hy Pous Eleuterus op en word na sy dood opgevolg deur Pous Zefirinus. Die naam Victor beteken ‘oorwinnaar’. Tydens sy bewind word die biskop van Rome erken as die belangrikste mag in die Rooms-Katolieke Kerk. Hy verander ook die amptelike taal van die kerk van klassieke Grieks na Latyn. Die gebruik van Latyn in die erediens word egter nie algemeen voor die tweede helfte van die 4de eeu nie. Die uniforme viering van Paasfees op die Sondag na die lydensweek is deur hom afgedwing. Hy maak 'n einde aan die gebruik van die Christene in Klein-Asië om Paasfees op 14 Nisan ('n maand in die Joodse kalender) te vier. Pous Pius I was tolerant ten opsigte van die gebruik.


Duruelo de la Sierra is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


'n Elektronskil, ook bekend as 'n hoofenergievlak, is 'n groep atoomorbitale met dieselfde waarde as die hoofkwantumgetal n. Elektronskille bestaan uit een of meer subskille of subvlakke, wat twee of meer orbitale het met dieselfde hoekmomentum kwantumgetal van 1. Elektronskille maak saam die elektronkonfigurasie van 'n atoom uit. Daar kan getoon word dat die aantal elektrone wat in 'n skil gevind kan word gelyk is aan 2 n 2 {\displaystyle 2n^{2}} . Bv, kalsium (Ca) het 20 protone en 20 elektrone. Dus sal kalsium 2 elektrone in skil K, hê, 8 in skil L en 10 in skil M. Die bestaan van elektronskille is deur Charles Barkla en Henry Moseley vir die eerste keer waargeneem deur X-straal absorpsie studies. Barkla het hulle aangedui met die letters K, L, M ens. Daar is later gevind dat hierdie letters ooreenstem met die n-getalle 1,2, 3 ensovoorts. Hulle word gebruik in spektroskopiese Siegbahn-notasie. Die naam vir elektronskille vind sy oorsprong uit die Bohr-model, waar daar geglo is dat groepe elektrone op sekere afstande vanaf die kern wentel en sodoende "skille" vorm.


Miriam Makeba OIG, of Mama Afrika soos sy deur miljoene bewonderaars genoem word (* 4 Maart 1932 in Prospect Township, Johannesburg, Suid-Afrika; † 10 November 2008 in Castel Volturno, naby Napels, Italië), was een van die prominentste swart uitvoerende kunstenaars van die 20ste eeu en is een van Suid-Afrika se bekendste vroue. Sangeres en liedjieskryfster, sterk politieke aktivis, skryfster, aktrise en VN-afgevaardigde: Makeba het haar politieke en kultuurinvloed internasionaal gevestig. Sy was die eerste Suid-Afrikaner wat 'n Grammy gewen het en het voor gehore dwarsoor die wêreld opgetree. Die vrou wat, volgens 'n artikel in Newsweek, sing "met die smeulende klank en delikate bewoording van Ella Fitzgerald … die astrante vertoon van Ethel Merman en die intiemheid van Frank Sinatra" en wie Westerse aanhangers verlei het met die klanke van haar Xhosa (en Zulu) liedjies, is oorlaai met internasionale toekennings. Sy het vir staatsmanne soos John F. Kennedy, François Mitterrand, Fidel Castro, Nelson Mandela en Haile Selassie opgetree en het drie oudiënsies met die Pous gehad.


Tydlyn van klassieke komponiste:


Frankryk was sedert 1956 tot 2015 in 27 geweste (Frans: régions) verdeel, waarvan 22 geweste in die Europese deel van Frankryk (régions métropolitaines – metropolitaanse geweste) en 5 oorsese geweste (régions d'outre-mer) was. Die geweste is die hoogste vlak van gebiedsverdeling in die Franse Republiek en word verder in departemente (Frans: départements) onderverdeel. Franse geweste vorm ook min of meer natuurlike geografies gebiede en het oor die algemeen 'n eie kulturele en sosiale identiteit. Baie van die moderne geweste kom ooreen en dra die naam van die historiese Franse provinsies. Die aantal geweste is amptelik op 1 Januarie 2016 tot 18 verminder, nadat 'n aantal geweste in die Europese deel saamgesmelt het. Geweste wat saamgesmelt het Geweste wat onveranderd gebly het Korsika is eintlik 'n collectivité métropolitaine – metropolitaanse eenheid. Die oorsese geweste het die status van departement en lê buite Europa. Mayotte het in 2011 'n oorsese gewes geword wat die aantal oorsese geweste na 5 en die totale aantal geweste na 27 laat styg het. La carte à 13 régions définitivement adoptée, Le Monde, 17 Desember 2014.


Boshof is ’n dorp in die weste van die Vrystaat, in Suid-Afrika aan die R64 provinsiale pad, 120 km wes van die Vrystaatse hoofstad Bloemfontein en 55 km oos van die Noord-Kaapse hoofstad Kimberley. Die dorp het oorspronklik bekend gestaan as Van Wyksvlei toe dr. Andrew Murray dit in 1856 op die plaas met dié naam uitgelê het. ’n Trekboer, ene D.S. Fourie het dit in 1839 van 'n Griekwa, ene Dawid Danster, gekoop. Die kerk koop die plaas in 1855 by Fourie en omdat die Vrystaatse president Jacobus Nicolaas Boshoff ingewillig het om as peetvader van die nuwe dorp op te tree, word dit na hom vernoem. Hewige gevegte het tydens die Tweede Vryheidsoorlog in April 1900 by Boshoff plaasgevind, waartydens die Franse vrywilliger, kolonel Georges de Villebois-Mareuil, gesneuwel het. (Die grootste NG-gemeente, Moreletapark, se een kerksentrum is in ’n straat in die ooste van Pretoria geleë wat na hom vernoem is.) Volkspele, ’n tradisionele Afrikaanse dansvorm, het sy oorsprong op Boshof. Op 28 Februarie 1914, tydens ’n Sondagskoolpiekniek op die plaas Vuisfontein, is dit die eerste keer uitgevoer.


Loeriesfontein is 'n dorp in die Noord-Kaap, Suid-Afrika en is 63 km noord-oos van Nieuwoudtville. Die dorp het in 1958 munisipale status verkry. Die R357-streeksroete gaan deur die dorp. Die belangrikste ekonomiese bedryf in die distrik is skaapboerdery en koring word ook verbou. Sout word ook in die distrik ontgin. Op 13 Februarie 1951 is Suid-Afrika se eerste aangetekende vierling, die Lombard-vierling, hier gebore. Fred Turner Museum Lys van dorpe in Suid-Afrika Louw, Eli: Oor my pad - 'n outobiografie. Potchefstroom: Andcork Uitgewers, 2009. ISBN 0-7992-3451-8 B.P.J. Erasmus: Op Pad in Suid-Afrika. 1995. ISBN 1-86842-026-4 Eric Rosenthal: Ensiklopedie van Suidelike Afrika. 1967. "Hoofplek Loeriesfontein". Sensus 2011. Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Dmitri Mendelejef (geb. 8 Februarie 1834 – † 2 Februarie 1907) was 'n Russiese chemikus en uitvinder. Die eerste weergawe van die periodieke tabel van chemiese elemente word aan hom toegeskryf. Anders as ander bydraers tot die tabel het Mendeleev die eienskappe van elemente voorspel wat op daardie tydstip nog nie ontdek is nie. Dmitri Mendelejef is gebore in Tobolsk, Siberië tot Ivan Pavlovich Mendeleev en Maria Dmitrievna Mendeleeva (gebore Kornilieva). Sy oupa was Pavel Maximovich Sokolov, 'n Russiese priester. Ivan het saam met sy broers nuwe familiename aanvaar toe hulle 'n kweekskool by Tver bygewoon het. Mendelejef was die jongste van 17 kinders (daar is verskille tussen bronne oor die presiese getal). Teen die ouderdom van 13 na sy vader se afsterwe en die vernietiging van sy moeder se fabriek in 'n brand, het Mendelejef die gimnasium in Tobolsk bygewoon. In 1849 het die verarmde Mendelejef gesin verhuis na Sint Petersburg in Rusland waar hy verder gaan studeer het in 1850. Nadat hy gegradueer het, het hy tuberkulose onder lede gehad wat hom aangespoor het om na die Krimskiereiland te verhuis aan die noordkus van die Swartsee in 1855.


'n Optiese vesel is 'n glas- of plastiekvesel wat lig langs die lengte daarvan dra. Die ontwikkeling van optiese vesel het eers in 1965 in alle erns begin. In daardie stadium was die beginsels van optiese vesel reeds gevestig, maar as gevolg van hoë verliese was die tegnologie nie kommersieel lewensvatbaar nie. Charles K. Cao en George A. Hockham, navorsers van die Britse maatskappy Standard Telephone and Cables, het met die idee vorendag gekom dat verliese van minder as 20 dB per kilometer moontlik is. Hulle het die teorie gehad dat verliese deur onsuiwerhede veroorsaak word en dat dit verwyder kan word, maar nie deur fisiese effekte soos dispersie (oftewel skifting, strooiing of pulsverbreding) nie. In 1970 is die kritieke vlak van 20 dB per kilometer bereik deur navorsers van Corning Glass Works, tans bekend as Corning Incorporated. Hulle het die verlies beperk tot 17 dB per kilometer deur silikaglas met titaan te behandel. 'n Paar jaar later het hulle die prestasie verbeter tot slegs 4 dB per kilometer. Tans is die verliese 0.19 dB per kilometer by die 1550 nm golflengte!


Celestinus IV was die 179ste pous van die Rooms-Katolieke Kerk vir sewentien dae in 1241. Vir ander kort pontifikate sien Lys van kortste pontifikate. Pous Celestinus IV is gebore as Goffredo de Castiglione in Milaan, Italië. Hy is die seun van Giovanni Castiglioni en Cassandra Crivelli, 'n suster van Pous Urbanus III. Op 18 Julie 1223 word hy kanselier van Milaan en op 18 September 1227 maak Pous Gregorius IX hom kardinaal van Sint Markus. Hy word as pouslike legaat na Lombardye gestuur om die stede daar wat aan die Hohenstaufen trou gebly het, oor te haal om hulle by die pous te skaar, egter sonder sukses. In 1238 word hy kardinaal-biskop van Sabina. Op 25 Oktober 1241 volg hy Pous Gregorius IX op en regeer tot sy dood op 10 November 1241. Hy word opgevolg deur Pous Innocentius IV. Die naam ‘Celestinus’ beteken 'hemelse'. Die pousverkiesings van 1241 is onder baie moeilike omstandighede gehou wat die pous se dood verhaas het. Die kardinale was verdeel oor die stryd teen die keiser Frederik II. Een groep wou die beleid van Pous Gregorius IX voortsit en Frederik verneder as 'n pouslike vasal.


Eugenius IV was die 207de pous van die Rooms-Katolieke Kerk van 1431 tot 1447. Hy was 'n kardinaal-nepoot van Pous Gregorius XII ('n broer van sy ma) en ook die oom van die latere Pous Paulus II. Tydens sy bewind op 30 Mei 1431 sterf Johanna van Arkel op die brandstapel. Pous Eugenius IV is gebore as Gabriele Condulmer (of Condulmaro of Condulmerio) ongeveer in 1383 in Venesië, Italië die seun van Angelo Condulmer en sy vrou Beriola Correr. Hy was die kind van 'n welgestelde familie, oorspronklik uit Padua. Na sy studie aan die universiteit van Padua het hy sy aansienlike rykdom (20,000 dukate) aan die armes gegee en 'n Augustyner monnik geword. Sy oom Pous Gregorius XII benoem hom op 30 Desember 1407 tot biskop van Sienna. Die aanstelling het baie teenstand ondervind. Op 9 Mei 1408 word hy kardinaal-priester van San Clemente. Tydens die pontifikaat van Pous Martinus V word hy pouslike legaat in Picenum en deur sy bemiddeling word die onrus in Bologna beëindig. Op 3 Maart 1431 (4 Maart volgens Catholic Encyclopedia ref. 2) volg hy Pous Martinus V op en regeer tot sy dood op 23 Februarie 1447.


.mz is die Internettopvlakdomein vir Mosambiek. Lys van Internettopvlakdomeine IANA .mz whois informasie online registration domain name


.zm is die Internettopvlakdomein vir Zambië. Lys van Internettopvlakdomeine IANA .zm whois informasie AfriDNS - Informasie over Afrikaanse topvlakdomeine


Sien Argentynse nasionale rugbyspan vir die artikel oor die nasionale rugbyspan van Argentinië (ook bekend as die Pumas). Die Pumas (ook bekend as die Mpumalanga Pumas) is 'n provinsiale rugbyspan van Nelspruit, Suid-Afrika. Hulle was voorheen bekend as Suidoos-Transvaal. Die Pumas se tuisvelde is Mbombela-stadion in Nelspruit en Pumastadion in Witbank. Hulle ding jaarliks mee om die Curriebeker en die Vodacombeker. Die Pumas het op 13 April 2013 ’n rekordsege teenoor die Limpopo Blou Bulle behaal toe hulle die span met 154–0 geklop het in die Mbombela-stadion in Nelspruit. Die oorwinning is ’n rekord in Suid-Afrika se eersterangse rugby. Die vorige rekord is in 1994 opgestel toe die Laeveld die span van Transkei met 163–10 geklop het in Umtata. Dit oortref ook die Griekwas se vorige Vodacombekerrekord van 124–5 ook teen die Limpopo Blou Bulle. Die Pumas se vorige grootste oorwinning was 104–3 toe hulle die SWD Federasie in 1978 geklop het. Die 22 drieë wat die Pumas gedruk het is ook ’n Vodacombekerrekord. "Toyota Cheetah Bulletin 16 April 2013" (html). fscheetahs.co.za. 16 April 2013. Besoek op 16 April 2013.[dooie skakel]


Kano Motonobu (Japannees: 狩野 元信; 28 Augustus 1476 – 5 November 1559) was 'n Japannese skilder. Hy was 'n lid van die Kano-skool van skilderkuns, wat deur sy vader, Kano Masanobu, gestig is. "White-robed Kannon, Bodhisattva of Compassion" Portret van Kano Masanobu deur Kano Motonobu, 1489. Portret van Sumimoto Hosokawa deur Kano Motonobu, 1507. Portret van Hosokawa Takakuni deur Kano Motonobu, 1543. Wikimedia Commons het meer media in die kategorie Kano Motonobu. Hierdie artikel is ’n saadjie. Voel vry om Wikipedia te help deur dit uit te brei.


Botshabelo is 'n nedersetting wat in 1968 deur die apartheidsregering geskep is. Dit is sowat 55 km oos van Bloemfontein geleë en het 'n hoofsaaklik Sothosprekende bevolking (in teenstelling met die nabygeleë Thaba Nchu wat hoofsaaklik Tswana-inwoners het). Botshabelo het 'n bevolking van 181 712 in 2011 gehad, en vorm deel van die Mangaung Metropolitaanse Munisipaliteit. Die N8 nasionale pad gaan naby Botshabelo verby. Lys van dorpe in Suid-Afrika "Hoofplek Botshabelo". Sensus 2011.


Die ARD (afkorting van Arbeitsgemeinschaft der öffentlich-rechtlichen Rundfunkanstalten der Bundesrepublik Deutschland, "Werkgemeenskap van die openbare uitsaaikorporasies van die Bondsrepubliek Duitsland") is 'n samesluiting van openbare uitsaaikorporasies in Duitsland wat in 1950 gestig is. Die ARD bestaan tans uit altesaam nege selfstandige en onafhanklike uitsaaikorporasies op deelstaatvlak wat 'n gemeenskaplike televisiekanaal (Das Erste) asook hul eie streeksgebonde kanale uitsaai. Die Deutsche Welle saai programme vir Duitsers en ander belangstellendes in die buiteland uit. Saam met die ZDF (die tweede openbare kanaal op federale vlak wat in 1963 in die lewe geroep is) en die nasionale radiostasie Deutschlandradio vorm die ARD die openbare televisie- en radiobedryf in Duitsland. Die nege uitsaaikorporasies op deelstaatvlak het altesaam 23 000 vaste medewerkers in diens, saai elf televisie- en 55 radiokanale uit en beskik oor 16 orkeste en agt kore. Hul totale jaarlikse begroting beloop ruim 6,3 miljard €. Die lede van die ARD het sowat 100 korrespondente in dertig metropole dwarsoor die wêreld. www.ard.de: Organisasie Wikimedia Commons het meer media in die kategorie ARD. (de) Amptelike webtuiste (de) ARD-mediateek Geargiveer 15 Februarie 2009 op Wayback Machine


Die Tadjikistanse Sosialistiese Sowjetrepubliek (Tadjikistans: Respublikai Sovetii Sotsialistii Tocikiston; Russies: Tadzhikskaya Советская Социалистическая Республика, Tadjikskaja Sowetskaja Sotsialistitsjeskaja Respoeblika), ook bekend as die Tadjikistanse SSR, was een van die republieke van die Sowjetunie. Tadjikistan is gestig op 14 Oktober 1924, aanvanklik as ’n outonome sosialistiese Sowjetrepubliek binne die Oezbekistanse SSR. Dit het op 5 Desember 1929 ’n aparte republiek van die USSR geword. Die deel wat vandag Noord-Tadjikistan is, is toe by die republiek gevoeg. Selfs met dié bykomende grondgebied was Tadjikistan steeds die kleinste Sentraal-Asiatiese republiek. Op 9 September 1991 het die land hom onafhanklik verklaar en is dit hernoem tot die Republiek van Tadjikistan. Hierdie artikel is merendeels vertaal vanaf die Engelse Wikipedia-artikel en:Tajik Soviet Socialist Republic Tadjikistan Sowjetunie


'n Moedertaal (of T1) is 'n taal wat 'n persoon gedurende sy jeug sonder formele taalonderrig verwerf. Moedertaalsprekers het 'n kenmerkende intuïsie oor wat in hulle taal (al dan nie) gesê kan word. Die vermoë om 'n taal sonder formele onderwys te verwerf verminder namate 'n persoon ouer word. In die moderne taalkunde word die begin van puberteit gesien as die einde van die sogenaamde kritiese periode, waarin moedertaalverwerwing nog moontlik is. 'n Taal wat nie as moedertaal gepraat word nie word meestal 'n tweede taal (T2) genoem. Met genoeg blootstelling tydens hul jeug kan sprekers 'n groot aantal T1's verwerf. Tweetaligheid en "meertaligheid" is die norm in groot dele van die wêreld. In westerse lande verdring die nasionale standaardtale meestal die streeksvariëteite, en neig die bevolking tot eentaligheid. Die verwerwing van T2's is aansienlik moeiliker as die van T1's en algemene gebruik is noodsaaklik om T2's in stand te hou. Taalkundiges verwys na die 'verwerwing' van T1's, maar na die 'leer' of 'aanleer' van T2's.


'n Onderbaadjie is 'n moulose bolyfse kledingstuk wat bo-oor 'n hemp en das en onder 'n baadjie gedra word as deel van die meeste mans se formele drag, en as die derde deel in die driedelige mansbesigheidspak. Dit was eens 'n aanvaarde deel van mansdrag, maar het sedertdien in die kontemporêre drag van die Engelssprekende wêreld ongewoon geraak, alhoewel dit 'n terugkeer na die besigheidsmode in Duitsland gemaak het. Hierdie artikel is ’n saadjie. Voel vry om Wikipedia te help deur dit uit te brei.


Coert Steynberg (*7 Januarie 1905, Hennopsrivier - †28 Julie 1982, Pretoria) was ’n internasionaal-bekroonde Suid-Afrikaanse beeldhouer en ontwerper. As 'n groot bewonderaar van L. Ron Hubbard, stigter van die Kerk van Sciëntologie, het hy in 1960 die kerkstigter se borsbeeld geskep wat in kerkgeboue dwarsoor die wêreld vertoon word en deur die kunstenaar as sy beste werk beskryf is. Steynberg was die oudste van vier kinders van Johannes Lodevikus Steynberg, agterkleinseun van Bart Pretorius (broer van die Voortrekkerleier A.W.J. Pretorius), en sy vrou, Magdalena Susanna Hamman. Steynberg was vier jaar oud toe die gesin na ’n plaas in die distrik Bethal getrek het en nadat hy sy skoolopleiding op Bethal voltooi het, het hy kuns aan die Rhodes-universiteitskollege in Grahamstad bestudeer. Daar ontvang hy die Kunsonderwysersdiploma onder prof. Armstrong Dit is gevolg deur twee jaar se studie (1928-1930) aan die Royal College of Art in Londen, onder Gilbert Ledward, Richard Garb en Henry Moore, waar hy die A.R.C.A. verwerf en die August Spencer-trofee ontvang het as die beste beeldhoustudent aan die Kollege gedurende daardie tyd.


Magaliesburg is 'n dorp in die weste van Gauteng, Suid-Afrika. Die dorpie is onder die Witwatersrand-bergreeks geleë, maar die Magaliesberg is na die noordekant sigbaar. Dit is vernoem na Mogale, hoofman van die Po wat in die gebied gewoon het toe die Voortrekkers in die vroeë 1800's hier aangekom het. Die dorp en omgewing is 'n gewilde vakansie- en naweek-bestemming vir inwoners van Pretoria en Johannesburg. Die dorp word deur talle vakansie-plekkies aan die voet van die Magaliesberg omring wat geleentheid vir ontsnapping aan stedelinge bied. Spesiale stoomtreine word per geleentheid vanaf Johannesburg gereël. Die kransaasvoël broei ook in die Magaliesberg. Naas toerisme is landbou die distrik se vernaamste ekonomiese aktiwiteit. Tabak, sitrus en verskeie ander subtropiese vrugte word in die gebied verbou. Die oudste myn in Gauteng is in Magaliesburg geleë. Goud is meer as 100 jaar gelede by die Blaauwbank-myn ontdek. Die Magalies Gliding Club is net buite die dorp. Die skole in Magaliesburg sluit in: Hoërskool Bekker NG Kerk Nederduitsch Hervormde Kerk Gereformeerde kerk Magaliesburg Lys van dorpe in Suid-Afrika NG gemeente Magaliesburg Op Pad in Suid-Afrika. B.P.J. Erasmus 1995.


Die Stad Takloban (Wáray-Wáray: Siyudad han Tacloban, Tagalog: Lungsod ng Tacloban, Cebuano: Dakbayan sa Tacloban, Vereenvoudigde Chinees: 独鲁万, Tradisionele Chinees: 獨魯萬) is 'n Filippynse hawestad en hoofstad van die Filippynse provinsie Leyte, suidoos van Manila. Dit is die eerste stad in die Oostelike Wizajas om as 'n hoogs verstedelikde stad verklaar te word. Met 'n jaarlikse inkomste van meer as PhP500 miljoen word dit as 'n eersteklasstad geklassifiseer. Takloban is een van die stede met die laagste armoedevoorkoms in die Filippyne. Die stad was die setel van die Filippynse Gemenebesregering vanaf 20 Oktober 1944 tot 27 Februarie 1945. Hierdie artikel is ’n saadjie. Voel vry om Wikipedia te help deur dit uit te brei.


Die Avenida Paulista is 'n gesogte laan in São Paulo, Brasilië. Avenida Paulista Geargiveer 20 April 2010 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Anna Davel is 'n Afrikaanse liedjieskrywer, sangeres en aktrise. Sy is in 1997 deur die ATKV as wenner van die Crescendo-sangkompetisie aangewys. Van haar treffers sluit in: Die Gypsy in jou oë en Te lank al. Sy was ook al te sien in verskeie Afrikaanse rolprente en verhoogproduksies. Anna het in 1990 'n jaar militêre opleiding by die Suid-Afrikaanse Leërvrouekollege (Salvkol) op George ondergaan. 2000: Te Diep 2003: Gypsy 2005: Godinne Op Die Grondpad 2007: Raaisels, Skepe en 1000 Drome 2009: My Storie DVD 2009: Linger Longer Onbekend: Musiek En Woorde / My Storie DVD 2010: Liefling (rolprent) 2010: Susanna van Biljon 2014: Suurlemoen (rolprent) Lys van Suid-Afrikaanse musikante Anna Davel se amptelike webwerf Die Gypsy in jou oë op YouTube Te lank al op YouTube Hierdie artikel is ’n saadjie. Voel vry om Wikipedia te help deur dit uit te brei.


Crescendo was 'n jaarlikse sangkompetisie vir ligte Afrikaanse musiek wat deur die ATKV georganiseer is. Die eerste Crescendo vind in 1974 plaas en die eerste wenners was Eoudia de Kock en Rouel Beukes. Sedert 2006 word die kompetisie verander na 'n kompetisie vir liedjieskrywers en herloods onder die naam CrescendoKreatief. In 1979 word Anton Goosen van die ATKV se verhoë verban nadat hy grappies oor die nasionale vlag in die staatsteater tydens 'n Crescendo-vertoning maak. 2012 – Fran Carstens 2011 – Babette Viljoen 2010 – Elzahn Rinquest 2009 – Shane Heynie 2008 – William Loots 2007 – Geen 2006 – Hanno van Heerden 2005 – Carlè van Deventer 2004 – Werner van Coller 2003 – Hi-5 2002 – Jak de Priester 2001 – Joe Niemand en Jaco du Plessis 2000 – Réana Nel 1999 – Petronel Baard 1998 – B-Natural 1997 – Anna Davel 1995 – Wikus du Toit 1994 – Sanet Nel 1993 – Lizanne Helberg 1992 – Natasja Groeneveld 1991 – Rian du Toit 1990 – Die Boschenzangers 1989 – Greta Jones 1988 – Coleske 1987 – Bosch-Troebadoers 1986 – Pieter van der Westhuizen en Gavin Davis 1985 – Innes en Franna Benadé 1984 – Take 5 1983 – Stephen Mundell 1982 – Johan Badenhorst 1981 – Gisela de Villiers 1980 – Karin Hougaard 1979 – Anneli van Rooyen 1978 – Rina Hugo en Bruce Sanderson 1977 – Randall Wicomb 1976 – Randall Wicomb 1975 – Randall Wicomb 1974 – Eoudia de Kock en Rouel Beukes ATKV-Crescendo slaan nuwe musikale rigting in Geargiveer 1 Februarie 2014 op Wayback Machine, besoek op 6 Maart 2010.


Fosfaat (PO43-) is die vorm waarin fosfor die meeste in verbindings voorkom. Fosfate is suurreste van fosforsuur (H3PO4). Die meeste fosfate los nie maklik in water op nie, en kan daarom maklik uit 'n oplossing met 'n neerslagreaksie verwyder word. Fosfate is belangrike misstowwe. Hulle word hoofsaaklik as apatiet gemyn. Hidroksielapatiet is 'n biologies belangrike stof. Dit is byvoorbeeld deel van ons tande. Lys van anione Thermochemical Radii of Complex Ions Helen K. Roobottom, H. Donald B. Jenkins, Jack Passmore, Leslie Glasser Journal of Chemical Education 76(11) 1999, bls. 1570 aqion. Hierdie artikel is ’n saadjie. Voel vry om Wikipedia te help deur dit uit te brei.


Swjatoslaf II (Russies: Святослав Ярославич; 1027–1076) het van 1073 tot met sy dood as grootprins oor Kiëf-Roes regeer. Hy was die seun van Jaroslaf die Wyse. Ná die dood van sy pa het hy en sy broers Wsewolod en Isjaslaf saamgespan en Kiëf-Roes tot in 1072 regeer. In 1067 het hulle Wseslaf van Polotsk verslaan en hom gevange geneem. ’n Jaar later is die broers egter deur Polotsk verslaan. Ná ’n ruk het Swjatoslaf met ’n kleiner leër teruggekeer en Polotsk verslaan, wat sy aansien by die bevolking aansienlik laat styg het. Swjatoslaf se eerste vrou se naam was Kilikia; sy was moontlik ’n Kaukasiese prinses. Hul seuns was Oleg, Gleb, Roman en Dawid. In 1072 is hy met Oda, ’n dogter van ene graaf Lippold, getroud. Hulle het ’n seun, Jaroslaf, en moontlik ’n dogter gehad. In 1073 het daar ’n einde gekom aan die gesamentlike mag toe Swjatoslaf, met sy jonger broer Wsewolod se steun, sy broer Isjaslaf van sy mag ontneem en self sy plek inneem. Drie jaar later is die Izbornik Swjatoslawa op sy versoek saamgestel.


Frederik Jacobus (Freek) Robinson (gebore op 17 November 1952) is 'n Suid-Afrikaanse joernalis, radio-omroeper en TV-aanbieder. Hy was die aanbieder van kykNET se aktualiteitsprogram Robinson Regstreeks en hoofanker van eNuus. Robinson is op dieselfde dag en jaar as Cyril Ramaphosa, die vyfde President van Suid-Afrika, gebore. Who's Who SA Geargiveer 7 Maart 2010 op Wayback Machine, besoek op 14 Maart 2010. Snit uit Robinson Regstreeks op YouTube Hierdie artikel is ’n saadjie. Voel vry om Wikipedia te help deur dit uit te brei.


Drieankerbaai is 'n klein voorstad van Kaapstad tussen Seepunt en Groenpunt. Die naam is ontleen aan die drie ankers in die baai, waartussen vroeër kettings gespan is om dit teen vyandige invalle te beskerm. Die strand by Drieankerbaai het in die middel jare sestig bekendheid verwerf toe Afrikaanse skrywer en digter Ingrid Jonker op 19 Julie 1965 selfmoord gepleeg het deur daar die see in te loop. Die Nasionale Seereddingsinstituut van Suid-Afrika se hoofkantoor is hier. NG gemeente Drieankerbaai "Rapport". Geargiveer vanaf die oorspronklike op 10 Januarie 2011. Besoek op 13 November 2010. Hierdie artikel is ’n saadjie. Voel vry om Wikipedia te help deur dit uit te brei.


Die Hoërskool D.F. Malan is 'n Afrikaanse hoërskool geleë in Bellville, Suid-Afrika. Die skool is in 1954 gestig en is na die Afrikanerpolitikus dr. Daniël François Malan, die eerste premier ná die Nasionale Party se bewindsoorname in 1948, genoem. D.F. Malan se skoollied is deur dr. Danie Brink geskryf en Hercules Pieter van der Westhuizen het dit getoonset. Die woorde lui as volg: Neil Basson, musikant Corné Crous, akteur Emma de Goede, musikant Alex Fourie, musikant Pierre Greeff, musikant Werner Greeff, Springbokrugbyspeler Eduard Greyling, balletdanser John Havemann, musikant Hunter Kennedy, musikant Laudo Liebenberg, musikant Jakkie Louw, musikant Albert Maritz, akteur Gerrit Matthee, musikant Le-Roi Nel, musikant Loki Rothman, musikant Nicole Jaekel Strauss, skrywer Marian Tredoux, geoloog Dirkie Uys, musikant Chris Vorster, akteur Leigh Wakeford, akteur "Marian Tredoux (1952-2019)" (Doodsberig). geobulletin (in Engels). Geargiveer (PDF) vanaf die oorspronklike op 19 Julie 2020. Besoek op 19 Julie 2020. Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Hiërapolis (Grieks: Ἱεράπολις, "heilige stad") was die antieke Griekse stad bo die Pamukkale-warmwaterbronne in die huidige Suidwes-Turkye. Saam met Pamukkale is die Hiërapolis sedert 1988 ’n Unesco-wêrelderfenisgebied. Die warmwaterbronne daar is sedert die 2de eeu v.C. as ’n spa gebruik en mense het daarheen gegaan om genees te word. Baie het daar afgetree of is daar dood. Die groot dodeakker is vol klip-doodskiste. Die groot baddens is met groot steenblokke gebou sonder die gebruik van sement en bestaan uit verskeie opelug- en onderdak-seksies wat met mekaar verbind is. Daar was ook ’n biblioteek, amfiteater, tempel, gimnasium en swembaddens. Die kompleks is nou ’n argeologiese museum. Talle artefakte van verskeie gebiede, selfs uit die Bronstydperk, word hier uitgestal. Die amfiteater. Gemeenskaplike toilette. Nog doodskiste. ’n Doodstombe. Die hoofstraat. Hierdie artikel is merendeels vertaal vanaf die Engelse Wikipedia-artikel en:Hierapolis "Hierapolis-Pamukkale World Heritage Site". UNESCO World Heritage Centre. Geargiveer vanaf die oorspronklike op 7 Oktober 2019. Besoek op 23 Junie 2007. Dr. Cemil Toksöz – Pamukkale & Hierapolis; 1995, Eriṣ Turizm Tic Pazarlama, Denizli.


Johann Georg Adam Forster (* 27 November 1754 in Nassenhuben, tans Mokry Dwór (Pruszcz Gdański) naby Danzig; † 10 Januarie 1794 in Parys) was 'n Duitse natuurwetenskaplike, reisskrywer, etnoloog, joernalis, essayis en rewolusionêr. Saam met sy vader Johann Reinhold het hy tussen 1772 en 1775 aan kaptein James Cook se tweede wêreldomseiling deelgeneem en belangrike bydraes tot die vergelykende geografie en volkekunde van die Suidsee gelewer. Hy word as die leidende verteenwoordiger van die Duitse wetenskaplike reisliteratuur beskou. As Jakobyn en medestigter van die Jakobyneklub in Mainz was hy een van die protagoniste van die kortstondige Republiek van Mainz. Georg Forster se lewe was kort, maar ryk aan ervarings en belewenisse wat in die 18de eeu aan min mense vergun was. Lys van botaniste volgens outeursafkorting


Die Siberiese tier (Panthera tigris altaica), ook die Amoer-tier genoem, is een van die eksotiese diersoorte wat in Siberië voorkom. Dit is vroeër deur die hele Wes- en Sentraal-Asië aangetref, maar is nou beperk tot die Amoer-Oessoeri-streek van Primorski-krai in die Verre-Oos-Siberië, waar dit beskerm word. Miquelle, D., Darman, Y. & Seryodkin, I (2008). Panthera tigris altaica. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 23 Maart 2009. Javaanse tier Lewensiklus van die tier Hierdie Rusland-verwante artikel is ’n saadjie. U kan help deur dit uit te brei.


Wiltshire (uitgespreek /ˈwɪltʃər/, dikwels afgekort tot Wilts) is 'n graafskap in Engeland, in die Verenigde Koninkryk. Die graafskap sluit in die stede van Salisbury (met sy merkwaardige katedraal) en Trowbridge. Wiltshire het 'n bevolking van sowat 684 000 in 2011 gehad en is dus die 34ste grootste graafskap in die land. Met 'n oppervlakte van 3 485 km² is Wiltshire een van die groter graafskappe en is 'n baie landelike deel van Engeland. Wikimedia Commons het meer media in die kategorie Wiltshire. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Populisme, word gedefinieer as óf 'n ideologie, 'n politieke filosofie of 'n blote besprekingsvorm, en is 'n soort polities-sosiale gedagtegang wat "die mense" opstel teenoor "die elite", wat sodoende sosiale en politieke stelseloorgange voorstaan, en/of ontplooiing van 'n retoriese styl deur lede van politieke of sosiale bewegings. Dit word deur die Cambridge woordeboek omskryf as "politieke idees en aktiwiteite wat ten doel het om gewone mense se behoeftes en wense te vervul". Van die 2de tot die 1ste eeu v.C. bestaan daar in Rome se Senaat 'n politieke groep wat hulself die populêre genoem het. Hulle was teen die konserwatiewe senatore, die optimiste, die patrisiërs en die "edele plebs". Hulle verteenwoordig die belange van die gewone mense, die plebs. Julius Caesar was ook een van die gewildes as gevolg van sy huwelik en later het hy meer en meer gelief onder die plebs geword. Die term kom na Nederland (en gevolglik Afrikaans) via Frankryk. In Augustus 1930 in Frankryk het Les Populistes, 'n groep skrywers, hulself aan die publiek voorgestel met hul manifes.


Die Galata-brug (Turks: Galata Köprüsü) is ’n brug oor die Goue Horing in Istanboel, Turkye. Veral sedert die einde van die 19de eeu kom dit dikwels voor in letterkunde, teaterstukke, poësie en romans. Die eerste bekende brug wat oor die Goue Horing gebou is, is tydens die bewind van Justinianus I in die 6de eeu gebou naby die Mure van Konstantinopel aan die westekant van die stad. In 1453, tydens die val van Konstantinopel, het die Ottomaanse Turke ’n mobiele brug gemaak deur hul skepe teen mekaar te trek sodat die soldate van die een kant van die Goue Horing na die ander kon beweeg. In 1502–1503 het sultan Bajezid II beplan om ’n brug op die huidige plek te bou. Leonardo da Vinci het ’n enkelvakbrug sonder presedent ontwerp wat met ’n lengte van 240 m en ’n breedte van 24 m die langste brug in die wêreld sou gewees het as dit gebou is. Die sultan het egter die ambisieuse projek afgekeur. Nog ’n Italiaanse kunstenaar, Michelangelo, is genooi om ’n brug te ontwerp, maar het dit van die hand gewys.


Soutrivier is die tweede voorstad van Kaapstad aan die spoorlyn wat via Wynberg tot in Simonstad loop. Dit is deesdae hoofsaaklik 'n nywerheidsgebied met talle fabrieke en 'n groot spoorwegwerf. Dit word begrens deur Woodstock aan die middestad se kant en Observatory in die suide. Rashied Staggie, misdadiger Soutrivier (kiesafdeling) Slag van Soutrivier Subplek Soutrivier 2011-sensus Hierdie artikel is ’n saadjie. Voel vry om Wikipedia te help deur dit uit te brei.


Die AP kerk Ventersdorp is 'n gemeente van die Afrikaanse Protestantse Kerk op die dorp met dieselfde naam in Noordwes. Die gemeente was een van die eerste wat gestig is ná die ontstaan van die APK en het sy amptelike beslag gekry op 12 Julie 1987. Die huidige leraar is ds. F. de Bruin, wat ds. Armand van Zyl, voorheen van Potchefstroom, opgevolg het. Die gemeente het in 2010 206 belydende en 53 dooplidmate gehad. In 2014 was dit onderskeidelik 135 en 43 en in 2015 149 en 48. Die kerk was op 9 April 2010 in die nuus toe die vermoorde leier van die AWB, Eugène Terre'Blanche, daaruit begrawe is. Webtuiste van die APK[dooie skakel] Gereformeerde kerk Ventersdorp NG gemeente Ventersdorp Hierdie artikel is ’n saadjie. Voel vry om Wikipedia te help deur dit uit te brei.


Mathilda Hanekom (Prins Albert, 9 Desember 1899 – Pretoria, 6 Januarie 1977) was ’n baanbreker van Afrikaanse toneelspel. Sy was getroud met Hendrik Hanekom en hulle het ’n dogter, Tilana Hanekom, gehad. In 1925 het sy en Hendrik Die Afrikaanse Toneelspelers, ’n Afrikaanse toneelgeselskap wat 27 jaar bestaan en die land vol getoer het, gestig. Van die stukke wat hulle opgevoer het, was Oom Gawerjal, Liefde en Geldsug, Hans die Skipper, Oom Paul, Oorskotjie, Onskuldig Veroordeel, Generaal De Wet en Die Stille Haard. In 1945 is die eerste Erepenning vir Toneel deur die Suid-Afrikaanse Akademie vir Wetenskap en Kuns aan hulle gesamentlik toegeken. Ná Hendrik se dood in 1952 het Mathilda voortgegaan met toneelspel. Hanekoms vandag nog onthou, Die Burger, 24 Januarie 2002


Hi-5 is 'n Afrikaanse seuns-musiekgroep ("boy band") van Pretoria, Suid-Afrika. In 2003 word hulle as die wenner van die ATKV se Crescendo-sangkompetisie aangewys. Die oorspronklike groeplede was Niel Schoombee, Nicolaas Swart, Shaun van Staden, Dihan Slabbert, en JP Moggee. Tans bestaan die groep uit Wynand Buitendag, Lee Scott, Renee Kruger, Nicolaas Swart en Niel Schoombee. Versoeking, 2006 SELECT Hi-5, 2004 VAT 5 Soebat EP, 2003 VAT VYF/BMG/ATKV Lys van Suid-Afrikaanse musiekgroepe Versoeking op YouTube Wys Vir My (Die La-La Song) op YouTube Kinders van die Wind op YouTube


Jack Parow (gebore Zander Tyler, 1982 in Bellville) is 'n Afrikaanse kletsrymer (rapper) van Bellville, Wes-Kaap met 'n kenmerkende lang keps op sy kop wat bekend is vir sy enkelspeler Jy Dink Jy is Cooler as Ekke. Parow is ook bekend vir sy bydrae tot die liedjie Die Vraagstuk saam met Die Heuwels Fantasties. Hy het ook in 2009 saam met Die Heuwels Fantasties by Oppikoppi opgetree. Verder dra hy by, en werk saam met Die Antwoord, Fokofpolisiekar en Early B in liedjies soos Wat Pomp, Doos Dronk en Potte Parow het in Maart 2010 'n musiekvideo vir sy enkelsnit Dans Dans Dans geskiet. Die sanger Francois van Coke van Fokofpolisiekar is ingespan om die refrein te sing. 'n Buitengewoon hoë bedrag van R280 000 is vir die vervaardiging van die musiekvideo betaal. Met My Koningkryk, 'n liedjie op die Afrika 4 Beginners album, is Jack Parow se ode aan Suid-Afrika. Hier is 'n uittreksel van die lirieke: “Oh no, what’s a bunny chow, buddy no no bunny, half loaf curry bro donot worry, you wanna feel better? medicine man make your d*ck grow bigger klomp goeie tye, dalk klein bietjie crime maar ons rol dik rustig op African time.”


Die National Aeronautics and Space Administration, afgekort as NASA, is 'n onafhanklike agentskap van die federale owerheid in die Verenigde State van Amerika (VSA), wat verantwoordelik is vir die VSA se menslike ruimtevaartprogram. NASA doen ook navorsing, en koördineer navorsing op die gebied van lug- en ruimtevaart. Die Amerikaanse president Dwight D. Eisenhower het die National Aeronautics and Space Administration in 1958 gestig met 'n duidelike burgerlike (eerder as 'n militêre) oriëntasie om vreedsame toepassings in die ruimtelike wetenskap aan te moedig. Die NASA-wet is op 29 Julie 1958 aanvaar en het NASA se voorganger, die National Advisory Committee for Aeronautics (NACA), ontbind. Die nuwe agentskap het op 1 Oktober 1958 amptelik in werking getree. NASA het verskeie navorsing sentrums reg oor die VSA, bv. Johnson Space Center, Jet Propulsion Laboratory (JPL), Kennedy Space Center, Goddard Space Flight Center, Glenn Research Center en ook verskeie vuurpyllanseerplekke, die bekendste is Kaap Canaveral in Florida. NASA se logo NASA se seël NASA se vlag Europese Ruimtevaartorganisasie, die Europese ruimte-agentskap ('European Space Agency, ESA'),.


Martin Watt (gebore op 27 Januarie 1970 in Standerton) is 'n Suid-Afrikaanse komponis. Hy het die grade Baccalaureus Musicae (1991) en Honneurs Baccalaureus Musicae (1992) (beide cum laude) aan die Potchefstroomse Universiteit verwerf. Daarna het hy sy studies in komposisie voortgesit onder die internasionaal geprese komponis, prof. Peter Klatzow aan die Universiteit van Kaapstad voortgesit waar hy die graad Magister Musicae (cum laude) verwerf het. Talle nasionale en internasionale beurse het hom in staat gestel om van 1994 tot 1995 sy studies voort te sit onder die Britse komponis Paul Petterson aan die Royal Academy of Music in Londen te studeer. Hier het hy die Diploma van Gevorderde Studies in Komposisie verwerf en ook die gesogte Charles Lucas-prys gekry. Met sy terugkeer na Suid-Afrika het hy 'n deeltydse lektor in die Departement van Musiek aan die Universiteit van Pretoria geword waar hy in musiekteorie gedoseer het. Hier het hy in 1996 'n doktorsgraad verwerf. Van 1998 tot 2000 was hy 'n post-doktorale navorsingsvennoot aan dieselfde universiteit waar hy in historiese musikologie nagevors het. Hy was ook mede-redakteur van 'n voorgestelde Bloemlesing van Suid-Afrikaanse Kunsmusiek.


Ioonuitruiling is die uitruiling van ione tussen twee elektroliete, of tussen 'n elektrolietoplossing en 'n kompleks. In die meeste gevalle word die term gebruik vir die prosesse van suiwering, skeiding en reiniging van waterige en ander ioonbevattende oplossings met 'n vastestof polimeeragtige of mineraalagtige "ioonuitruiler". Chemiese ewewig Hierdie artikel is ’n saadjie. Voel vry om Wikipedia te help deur dit uit te brei.


Perdikkas I was van 700 tot 678 v.C. koning van Masedonië en het die Argeïese Dinastie gestig. Sy pa was van Argos afkomstig en van dié stad is die naam Argeërs afgelei. Perdikkas was die grondlegger van die Argeïese Dinastie en die Koninkryk van Masedonië toe hy die stad Edessa beleër het. Hy het die naam na Aigai verander en die tradisie begin om alle nakomelinge daar te begrawe. Hy het die herders oorreed om hul nomadiese bestaan prys te gee en te begin boer. Dit het bygedra tot die vorming en ontwikkeling van Masedonië. Perdikkas is opgevolg deur sy seun Argaios I. Hierdie artikel is vertaal vanuit die Nederlandse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Entrena is 'n stad in die outonome gewes La Rioja, Spanje, met 1 503 inwoners. Amptelike webwerf Hierdie Spanje-verwante artikel is 'n saadjie. U kan help deur dit uit te brei.


Otto, prins van Beiere of Othon, koning van Griekeland (Grieks: Ὄθων, Βασιλεὺς τῆς Ἑλλάδος, Óthon, Vasiléfs tis Elládos; 1 Junie 1815 – 26 Julie 1867) het in 1832 die eerste moderne koning van Griekeland geword volgens die Kongres van Londen, waarkragtens Griekeland ’n nuwe onafhanklike monargie geword het onder beskerming van die Verenigde Koninkryk, Frankryk en Rusland. Hy was van 6 Februarie 1832 tot 23 Oktober 1862 koning. Toe Griekeland in 1832 deur die Kongres van Londen onafhanklik verklaar word, het Griekse diplomate na Europese monargieë gereis om ’n koning te vind. Min konings wou egter hul seuns na die onstuimige Griekeland stuur. Prins Leopold van Sakse-Koburg-Gotha en prins Frederik van Nederland is albei die troon aangebied, maar het dit van die hand gewys. In 1832 het Griekeland wel ’n monargie geword met die 17-jarige prins Otto van Beiere, seun van Lodewyk I, as koning. Die jong koning was nie die geskikte man om die verarmde, verwoeste land reg te ruk nie.


Frederik IX (11 Maart 1899 – 14 Januarie 1972) was van 1947 tot met sy dood koning van Denemarke. Frederik is in Sorgenfri, op die eiland Seeland, gebore as die seun van Christiaan X en Alexandrine van Mecklenburg-Schwerin. Hy het die Deense koninklike tradisie verbeek deur ’n vloot- eerder as ’n leërloopbaan te volg. Voordat hy koning geword het, het hy tot by die rang skout-admiraal gevorder. In 1922 het Frederik verloof geraak aan prinses Olga van Grieland en Denemarke, sy niggie en die dogter van prins Nikolaas van Grieland en Denemarke. Hulle het egter nie getrou nie en hy is op 24 Mei 1935 in Stockholm getroud met prinses Ingrid van Swede, sy agterkleinniggie en die dogter van kroonprins Gustaf Adolf, later koning Gustaf VI Adolf van Swede. Hulle het drie dogters gehad: Koningin Margrethe II van Denemarke (gebore 1940) Prinses Benedikte van Denemarke (1944) Koningin Anne-Marie van Griekeland (1946) Omdat hy nie seuns gehad het nie en net mans die troon kon bestyg kragtens die Saliese wet, was sy broer Knud die waarskynlike troonopvolger.


Die Tyd van Beroeringe of Tyd van Troebele (Russies: Смутное время, Smoetnoje wremja; Engels: Time of Troubles) was ’n tydperk in die Russiese geskiedenis tussen die dood van die laaste tsaar van die Rjoerik-dinastie, Fjodor I, in 1598 en die stigting van die Romanof-dinastie in 1613. In dié tyd is Rusland beset deur die Pools-Litause Gemenebes en het dit gebuk gegaan onder burgeroorloë en mense wat valslik op die troon aanspraak gemaak het. Ná Fjodor se dood is sy swaer en grootste raadgewer, Boris Godoenof, wat tydens die geestelik gestremde Fjodor se leeftyd al as regent opgetree het, deur ’n nasionale vergadering (Zemski Sobor) as opvolger gekies. Sy kort bewind (1598–1605) was nie so suksesvol soos sy regentskap onder Fjodor nie. In 1601–1603 was die oeste besonder swak, met nagtemperature in die somer dikwels onder die vriespunt. Talle mense is van honger dood; die regering het geld en kos onder die arm mense van Moskou uitgedeel, maar dit het gelei tot die toestroming van mense van die platteland af, wat bygedra het tot die ekonomiese wanorde.


Koezma Minin (Russies: Кузьма Минин; volle naam Koezma Minitsj Zacharjef-Soechoroeki, Кузьма Минич Захарьев Сухорукий; ? – 1616) was ’n handelaar van Nizjni Nowgorod, Rusland, wat saam met prins Dmitri Pozjarski ’n nasionale held geword het vir sy rol in die verdediging van Rusland teen die Pools-Litause Gemenebes in die vroeë 17de eeu. Minin was ’n vooruitstrewende vleishandelaar in Nizjni Nowgorod. Toe ’n patriotiese beweging in sy tuisdorp begin word, het die plaaslike handelaars Minin gekies om toesig te hou oor die hantering van die publiek se geld en om ’n vrywilligerleër op die been te bring. Die leër, wat deur prins Pozjarski gelei is, het die Poolse soldate op 1 November 1612 uit die Kremlin verdryf en so ’n einde gebring aan die Russiese Tyd van Beroeringe. Minin het homself bewys as ’n goeie aanvoerder en is ’n edelman gemaak onder die nuut verkose tsaar Michail Romanof. Hy is in 1616 dood. Hierdie artikel is vertaal vanuit die Engelse Wikipedia


Die Prins Alfredpas is 'n bergpas op die R339-pad. Die pas verbind Knysna oor die Outeniquaberge met Avontuur in die westelike deel van die Langkloof. Met die stigting in 1825 van Knysna en die ontwikkeling van die omgewing het goeie verbindingsweë noord- en ooswaarts 'n groot behoefte geword. Duiwelskoppas was 50km weswaarts en Paardekoppas het van Plettenbergbaai noordwes in die rigting van Kykoe in die Langkloof geloop. Beide bergoorgange was bekend as onveilig, swak onderhou, tydrowend en onnodig lank. Die roete van Knysna na Avontuur is in 1856 deur Andrew Geddes Bain beplan. Sy seun Thomas het in 1862 met die oprigting van die kwartiere vir die 250 bandietarbeiders by Ysternek, 27km van Knysna, begin. Na 'n besoek van die hoofinspekteur van paaie, M.R. Robinson, is die gevangenis 26km verder na De Vlugt verskuif. Die werk aan die suidelike deel was moeilik omdat dit deur 70 km inheemse woud, digte plantegroei en oor verskeie riviertjies gegaan het. Net so moeilik, maar van 'n ander aard was die trajek tussen De Vlugt en Avontuur. Hier het die pad geklim van 300 m bo seespieël tot 'n 1 050 m in 14 km.


Die Vuvuzela of sokkerhoring is 'n Suid-Afrikaanse blaasinstrument wat van hout of plastiek gemaak word en 'n monotone noot produseer as dit geblaas word. Deur die spanning op die lippe te verander kan hoër note ook voorgebring word. Vuvuzelas is ongeveer een meter lank en kan 'n klank van tot 130 desibel voortbring. Dit klink soos 'n diep sirene of 'n olifant se trompetter. Die instrument word hoofsaaklik deur toeskouers tydens sokkerwedstryde geblaas. Die gebruik van Vuvuzelas is omstrede en kan spelers en afrigters se aandag aftrek. Tydens die 2009 Sokker-Konfederasiebeker kla kommentators en omroepers dat vuvuzelas te veel lawaai maak. Ondanks die protes van kommentators en die Spaanse sokkerspeler Xabi Alonso het FIFA besluit om nie vuvuzelas tydens die FIFA Sokker-Wêreldbekertoernooi in 2010 te verbied nie. Op 12 Junie 2010, op die tweede dag van die toernooi, spreek Ronaldo ook sy teenkanting teen die instrument uit omdat dit spelers se konsentrasie op die veld beïnvloed. "V is for Vuvuzela" (in Engels). FIFA. Geargiveer vanaf die oorspronklike op 10 Mei 2010. Besoek op 9 September 2008. Makhaye, Chris (13 Julie 2008).


.gt is die agtervoegsel van domeinname van Guatemala. Lys van Internettopvlakdomeine ISO 3166-2:GT IANA se whois-gegewens vir .gt Domeinregistrasie vir .gt


Oos-Vlaandere (Nederlands: Oost-Vlaanderen, Frans: Flandre-Orientale, Duits: Ostflandern) is 'n Belgiese provinsie in Vlaandere. Die provinsie het 'n bevolking van 1 515 064 in 2019 gehad en beslaan 'n oppervlakte van 2 991 km² met 'n bevolkingsdigtheid van 490 per km². Die hoofstad is Gent. Oos-Vlaandere lê in die noordweste van België en grens aan die Nederlandse provinsie Zeeland. In die provinsie word Nederlands gepraat. Daar is twee dialekte in die provinsie: Oos-Vlaamse en Brabants (in die Denderstreek). In die suide lê die Vlaamse Ardenne. Deur die provinsie vloei die Schelderivier (Skelde), die Leie en die Dender. Die hoogste punt is die Hotondberg (150 m) in die Vlaamse Ardenne ('n groene en heuwelachtige landskap) op die grens van die munisipaliteite Ronse en Kluisbergen. Oos-Vlaandere is in administratiewe opsig in ses arrondissemente verdeel: Arrondissement Aalst Arrondissement Dendermonde Arrondissement Eeklo Arrondissement Gent Arrondissement Oudenaarde Arrondissement Sint-Niklaas Wikimedia Commons het meer media in die kategorie Oos-Vlaandere. (nl) Amptelike webwerf van die provinsie Oos-Vlaandere Hierdie artikel is ’n saadjie.


Wes-Vlaandere (Nederlands: West-Vlaanderen, Frans: Flandre-Occidentale, Duits: Westflandern, Wes-Vlaams: West-Vloandern) is 'n Belgiese provinsie in Vlaandere. Die provinsie het 'n bevolking van 1 169 990 in 2013 gehad en beslaan 'n oppervlakte van 3 125 km² met 'n bevolkingsdigtheid van 370 per km². Die hoofstad is Brugge. Wes-Vlaandere lê in die uiterste noordweste van België en grens in die noorde aan die Nederlandse provinsie Zeeland, in die noordweste aan die Noordsee en in die suidweste (en 'n stukkie in die suide) aan die Franse gewes Nord-Pas-de-Calais. In Wes-Vlaandere word Nederlands en Wes-Vlaams gepraat. In die uiterste suidweste lê die Wes-Vlaamse Heuwelland. Deur die provinsie vloei die IJzer- en Leieriviere. Die hoogste punt is die Kemmelberg (156 m) in die munisipaliteit Heuvelland in die Wes-Vlaamse Heuwelland. Wes-Vlaandere is in administratiewe opsig in agt arrondissemente verdeel: Arrondissement Brugge Arrondissement Diksmuide Arrondissement Ieper Arrondissement Kortrijk Arrondissement Oostende Arrondissement Roeselare Arrondissement Tielt Arrondissement Veurne Wikimedia Commons het meer media in die kategorie Wes-Vlaandere.


Ajahuaska (ook bekend as ayahuasca) verwys na enige van die verskillende psigoaktiewe afkooksels van die rankplant Banisteriopsis caapi wat gewoonlik met die blare van dimetieltriptamienhoudende spesies of met struike van die genus Psychotria berei word. Die brousel is in die 1950's die eerste keer deur die Harvard-etnobotanis Richard Evans Schultes akedemies beskryf. Hy het opgemerk dit word deur die inheemse volke van die Amasonereënwoud in Colombia onder 'n verskeidenheid name vir divinatoriese en geneeskundige doeleindes gebruik. Dele van B. caapi word geweek en dan saam met blare van verskeie ander plante, insluitende Psychotria viridis of Diplopterys cabrerana, gekook. Die uiteindelike brousel bevat die kragtige hallusinogeniese alkaloïed N,N-dimetielltriptamien (DMT) en monoamienoksidase-inhiberende harmala-alkaloïede, wat nodig is om die DMT oraal aktief te maak. Brousels kan ook van plante sonder DMT gemaak word; Psychotria viridis word dan vervang deur plante soos Justicia pectoralis, Brugmansia of seremoniële tabak, ook bekend as mapacho, of soms geheel weggelaat sonder enige plaasvervanger. Ajahuaska word grotendeels as 'n godsdienstige sakrament gebruik. Volgelinge van die Brasiliaanse geloof Santo Daime maak openlik gebruik daarvan. Adelaars, Arno. Ayahuasca.


Debora Patta (* 13 Julie 1964) is 'n Suid-Afrikaanse joernalis, televisie-aanbieder, vervaardiger, verslaggewer en redaktrise veral bekend as die nuusleser vir e.tv se vlagskip ondersoekprogram 3rd Degree, waarvan sy ook die uitvoerende vervaardiger is. Sy het ook tussen 2005 en 2009 as hoofredakteur vir e.tv news gedien. Sy is getroud met Lance Levitas, by wie sy een dogter het. Patta het in 1976 vanuit Italië na Suid-Afrika gekom. Sy het in 1984 'n baccalaureusgraad in Sosiale Wetenskappe aan die Universiteit van Kaapstad behaal. Tydens haar studiejare aan die UK het sy politieke aktivisme in die plakkerskampe in die Kaapstadse bereik beoefen. Sy het ná graduering tot en met 1990 nog as 'n politieke aktivis gewerk. Haar beroep as joernalis het begin toe sy later by Radio 702 as joernalis aangesluit het, waar sy later Nuushoof geword het. Patta het sedertdien al verskeie onderhoude met hoë-profiel persoonlikhede, soos voormalige Suid-Afrikaanse president en humanis Nelson Mandela, ANC- en nasionale president Jacob Zuma, polisiehoof Robert McBride en ANC-jeugliga-president Julius Malema, gevoer.


Linz is die hooftstad van die Oostenrykse deelstaat Opper-Oostenryk en met 'n bevolking van 200 841 (2016) die derde grootste stad in die land ná Wene en Graz. Die agglomerasie van Linz het sowat 271 000 inwoners. Albufeira, Portugal. Braşov, Roemenië. Berlin-Charlottenburg, Duitsland. České Budějovice (Budweis), Tsjeggië. Chengdu, China. Eskişehir, Turkye. Gabès, Tunisië. Gwangyang, Suid-Korea. Halle, Duitsland. Kansas City, Verenigde State. Linköping, Swede. Linz am Rhein, Duitsland. Modena, Italië. Nasushiobara, Japan. Nizjni Nowgorod, Rusland. Norrköping, Swede. San Carlos, Nicaragua. Zaporozhje, Oekraïne. Tampere, Finland. Tuzla, Bosnië en Herzegowina. (de) "Partnerstädte rund um die Welt". Linz.at. Geargiveer vanaf die oorspronklike op 7 September 2016. Besoek op 2 Julie 2016. Wikimedia Commons het meer media in die kategorie Linz. (de) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Manlike gehegtheid is die vakwoord wat in die gedragskunde, sosiale wetenskappe en oor die algemeen ingespan word om die soorte vriendskap en/of samewerking tussen mans (of in die geval van gedragskunde: manlikes van onderskeie spesies) te omskryf. Die presiese betekenis wat aan die woord gekoppel word, verskil in watter teksverband dit gebesig word. Met betrekking tot menslike verhoudings, word manlike gehegtheid gebruik om vriendskappe tussen mans, of die wyse waarop mans met mekaar bevriend raak, te beskryf. Hierdie uitdrukking word soms as gelykbetekenend van kameraadskap beskou. Vriendskappe tussen mans is heel dikwels hoofsaaklik gegrond op werksaamhede of stokperdjies wat met mekaar gedeel word, eerder as gevoelens, waar laasgenoemde meer algemeen by vroulike vriendskappe opgemerk kan word. Tipiese aktiwiteite sluit in die speel van videospeletjies, beoefening van sport, visvang, jag, kampeer, braai en sosiale drinksessies. Die eerste wyd bekende gebruik van die benaming was in Men in Groups (as male bonding), wat geskryf is deur die menskundige, Lionel Tiger. Brehm, S. S., Miller, R. S., Perlman, D. & Campbell, S. M. (1992).


Die Dooie See (Hebreeus: יָם הַמֶּלַח, Yām HaMélaḥ of "Soutsee"; Arabies: البحر الميت al-Baḥr al-Mayyit luister (hulp·inligting) of بحر لوط Bahr Lūt, "See van die Dood" of "See van Lot") is 'n soutwatermeer wat deur die Jordaanrivier asook kleiner seisoensriviere gevoed word en veral vir sy buitengewoon hoë soutkonsentraat - die hoogste van enige waterliggaam op aarde - bekend staan. Die huidige naam is waarskynlik deur Hiëronimus, 'n 4de eeuse kerkvader, aan die meer gegee. In ouer bronne word na die meer as "Soutmeer" of "Asfaltmeer" verwys. Die meer grens aan Israel, die Wesjordaanland (wat tans deur Israel geadministreer word) en Jordanië. Die Dooie See is byna 80 km lank, met 'n maksimale breedte van 18 km en 'n wateroppervlak van 910 km². Sy maksimale diepte beloop in sy noordelike gedeelte tot 388 m, suid van die Lisan-skiereiland nog slegs 6 m. Met 414 m onderkant seevlak is die Dooie See die laagste plek op aarde.


Komatipoort is 'n dorp in die verre ooste van Mpumalanga, Suid-Afrika, op die grens met Mosambiek. Die dorp het in 2011 'n bevolking van 4 683 gehad. Komatipoort is hoofsaaklik 'n spoorwegdorp en doeanesentrum. Die spoorlyn van pres. Paul Kruger het die dorp teen 1 Julie 1891 vanaf Delagoabaai bereik. 'n Diep kloof voer die Krokodilrivier, N4 nasionale pad en treinspoor deur die Lebomboberg tussen Suid-Afrika en Mosambiek. Die dorp is een van die warmstes in die land. Die gemiddelde maksimum-dagtemperatuur gedurende Januarie is 32,9°C en in Julie is dit 26,4°C. Die belangrikste gewasse van die distrik is suikerriet, groente en subtropiese vrugte. Die Lebombo-grenspos is net oos van die dorp. Lys van dorpe in Suid-Afrika "Hoofplek Komatipoort". Sensus 2011. Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die Breedevallei Plaaslike Munisipaliteit is een van die Plaaslike Munisipaliteite in die Kaapse Wynlande-distriksmunisipaliteit in die Wes-Kaap, Suid-Afrika. Nedersettings in die munisipaliteit: De Doorns Rawsonville Riverview Touwsrivier Worcester (setel) Hierdie artikel is ’n saadjie. Voel vry om Wikipedia te help deur dit uit te brei.


Die Mahikeng Plaaslike Munisipaliteit is een van die plaaslike munisipaliteite in die Ngaka Modiri Molema-distriksmunisipaliteit in Noordwes, Suid-Afrika. Nedersettings in die munisipaliteit: Mahikeng Mmabatho Rooigrond Slurry Die munisipaliteit se webtuiste Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Die term Ou Testament (van Latyn testamentum, 'n vertaling van respektiewelik die Hebreeuse בְּרִית (berît) en Griekse διαθήκη (diathēkē) – "verbond", ook: Eerste Testament) verwys in die Christelike teologie sedert omstreeks 180 na die Heilige Skrifte van die Jodedom wat daar sedert omstreeks 100 as Tanag bekend staan, asook 'n aantal skrifte uit die Septuagint wat vanaf 250 v.C. ontstaan het. Dit is oorspronklik in Hebreeus geskryf (vandaar die alternatiewe name Hebreeuse Skrifte of Hebreeuse Bybel), afgesien van kleiner gedeeltes in Bybelse Aramees. Die eerste Christene het hierdie geskrifte as die "Woord van God" beskou wat Jesus van Nasaret as Messias van Israel en die wêreld se ander volke verkondig. Afhangende van die geskrifte se uitleg word Jesus as die verlosser beskryf. Die Ou Kerk het die Hebreeuse Skrifte as openbaring teen kleiner Christelike minderhede verdedig wat nie hierdie opvatting gedeel het nie. As kanon is die Ou Testament tot 350 saamgestel en die volgorde van sy boeke vasgelê om saam met die Nuwe Testament as Christelike Bybel te dien. Nogtans verskil die groot Christelike kerke oor die aantal boeke wat tot die kanon behoort.


Busan (Koreaans: 부산광역시) is die tweede grootste stad naas die hoofstad Seoel in die suide van Suid-Korea en is in die suide van die Koreaanse Skiereiland aan die See van Japan geleë. Busan is die belangrikste hawestad van Suid-Korea en het 'n reuse houerterminaal. Busan is sterk geïndustrialiseer. Busan lê aan die Nakdongrivier, oos van die berg Kumjung. Dié stad het 'n bevolking van 3,6 miljoen in 2015 gehad en beslaan 'n oppervlakte van 767,35 km². Busan lê in die provinsie Suid-Gyeongsang, maar is 'n onafhanklikbestuurde gebied. Die berg Kumjung, wes van Busan, is 'n gewilde daguitstappie vir die stad se inwoners. 'n Drukbesoekte strand is die Haeundae-strand. In die noorde van Busan is die Nasionale Universiteit van Busan. Rondom die universiteit is daar kafees, kroeë en restaurante. Die Chalgalchi-mark by die hawe is bekend vir sy vars vis en ander seekos. Die mark is in 'n gebied met smal straatjies.


Die Gamkarivier is 'n boloop van die Gouritsrivier. Die Gamkarivier dreineer die oostelike deel van die Koup in die Karoo, vloei dan deur 'n bergengte in die Swartberge, en oor die westelike Klein-Karoo, voor dit by die Gamkaberg in die Gouritsrivier vloei. Die Gamkarivier ontspring in die Nuweveldberge en vloei dan suid deur Beaufort-Wes. In sy opvanggebied is die jaarlikse reënval slegs 203 mm, maar na wolkbreuke loop die rivier baie sterk. Die Koekemoers-, Leeu- en Gamkariviere vloei by die dorpie Leeu-Gamka saam, en vloei dan suid as die Gamka en teen die noordelike voetheuwels van die Swartberge suidweswaarts tot die Dwyka daarby aansluit. Die Dwykarivier is die belangrikste sytak van die Gamka. Dit ontspring op 1 700 m in die Komsberg, sowat 16 km noord van Merweville en strek oor 'n 95 km afstand. 'n Neerslag wat wissel tussen 100 en 250 mm p.j. word hier as normaal beskou. Gevolglik is daar weinig sprake van waterbewaring en besproeiing. Die Koup is naamlik van die droogste dele in die halfwoestyn bekend as die Karoo. Hierdie riviere het gesamentlik 'n opvanggebied van 18 300 vk. km.


Renato Manfredini Filho, bekend as Renato Russo (27 Maart 1960, Rio de Janeiro - 11 Oktober 1996) was 'n Brasiliaanse sanger. Tot die ouderdom van ses, het Renato in Rio de Janeiro met sy familie gewoon. Hy begin studeer by die College vroeë Olavo Bilac, op Ilha do Governador. In daardie tyd sou geskryf het 'n pragtige essay genoem "Old House, in puin ...", wat ook beskikbaar is in sy geheel. In 1973 het die gesin verskuif van Rio de Janeiro na Brasília, gaan woon in die Suid-vleuel in 1975 op die ouderdom van vyftien, Renato begin ondervind een van die moeilikste fases van sy lewe en nuuskierig wanneer uit epiphysiolysis gediagnoseer is met 'n siekte been. Deur te weet die uitslag, dokters ondergaan die operasie vir die inplanting van die drie-gaffel platinum wasbak. Harde Renato gely siekte, bly ses maande in die bed met byna geen verkeer. Sy eerste band was die Aborto Elétrico, saam met die broers Felipe Lemos (BR) (tromme) en Flavio Lemos (bas) en Suid-Afrikaanse Andre Pretorius (kitaar).


Die Wenera 1 was die Sowjetunie se tweede vlug om die planeet Venus te verken. Dit is op 12 Februarie 1961 gelanseer. Die Venus 1- Outomatiese Interplanetêre Stasie het bestaan uit ’n ronde romp met ’n koepel vooraan. Dit was altesaam 2,035 meter lank en het 643,5 kg geweeg. Twee sonpanele was aan die romp geheg en ’n antenne van twee meter sou data van Venus na die aarde stuur. Aan boord was wetenskapinstrumente soos ’n magnetometer, metereoriet-opspoorders en instrumente om sonwind en kosmiese strale te meet. Binne-in die koepel was ’n KDU-414-enjin vir midvlug-aanpassings. Die Wenera 1 is gelanseer ’n week ná die mislukking van die Sowjetunie se eerste verkenningstuig na Venus, die Spoetnik 7. Dit is in twee stadiums gelanseer. Die Spoetnik 8 van 7 ton is in ’n wentelbaan om die aarde geplaas en die interplanetêre stasie is van daar na Venus gelanseer. Inligting oor sonwind en kosmiese strale is op drie geleenthede suksesvol na die aarde gestuur. Sewe dae later is data nie op die geskeduleerde tyd gestuur nie. Op 19 en 20 Mei 1961 het Wenera 1 binne 100 000 km van Venus verybybeweeg en ’n heliosentriese wentelbaan binnegegaan.


Die Ysergebergte (Duits Isergebirge, Tsjeggies Jizerské hory, Pools Góry Izerskie) is die mees westelike gedeelte van die Sudete-bergreeks en vorm die verbinding tussen die Duitse Zittause Gebergte en Lausitzer Gebergte en die Pools-Tsjeggiese Reusegebergte. Die Ysergebergte loop deur die grensgebied tussen Pole en Tsjeggië (net soos in die geval van die Reusegebergte is die groter deel van die bergstreeks aan die Tsjeggiese kant van die grens geleë). Dit is die brongebied van drie riviere - Jizera (Duits Iser), Queis en Lausitzer Neiße. Die Jizera vorm ook die grenslyn tussen Pole en Tsjeggië. Die hoogste punte in die Ysergebergte is effens hoër as 1 100 meter. Die bekendste bergpiek, Smrk (Duits Tafelfichte, 1 124 m) is naby die grens geleë. Die Jizera ontspring aan sy voet. Die bergkam Wysoki Grzbiet (Hoher Iserkamm) aan die Poolse kant van die grens loop vanuit die Smrk tot by die hoogste bergpiek in die reeks, Wysoka Kopa (Hinterberg, 1 126 m). Die Ysergebergte bestaan net soos die Rotsgebergte hoofsaaklik uit graniet en vorm met sy hoë neerslae 'n soort reuse-waterreservoir.